
KNJIŽEVNI SUSRETI 


Onip - Herceg: »DOĐI IDI ZA 

MNOM«. Ta se evanđeoska gluma, 
napisana u đva čina i za 7 muških 
lica, nadovezuje s lijepim nizom dru- 
gih igrokaza, koji su nedavno izašli i 
koji će u najskorije vrijeme izaći, na 
onim temeljima, koje je udarilo Dru- 
štvo sv. Jeronima, izdavši u svojoj 
nakladi Matijevićevu igru »Rasipni 
sin« i Lamotovu glumu »Za zemljom«. 
Tim je započela biblioteka za diletante 
pozornice, koja se evo nastavlja ovim 
izvrsnim igrokazom, koji će vrlo do- 
bro doći društvima, zavodima i ško- 
lama, koje su vikle, da bar iednom 
na godinu istupe pred javnost kakvim 
igrokazom. Ovaj je igrokaz najpri- 
kladniji za korizmeno i uskrsno vri- 
jeme, jer obrađuje zgode, koje su 
u tijesnoj vezi s mukom Kristovom: 
bogati mladić gledajući križni put 
Kristov u težnji za istinom nalazi 
smirenje u obraćenju i prilazi k uče- 
nicima Propetog, da zajedno s njima 
širi kraljevstvo Božje na zemlji. Psi- 
hološki je sav dogođaj dosljedno pro- 
veden, bez skokova i bez natezanja. 
Spontanošću svojom dodiruje se duše 
gledaoca i gane u njoj čuvstvo sa- 
učešća i ljubavi. — Cijena pojedinom 
primjerku 10 Din, naručuje se kod: 
Društvene pozornice, Zagreb, Trg 
kralja Tomislava 21. 

Esteve-Rabadan: »DVIJE MAJKE«. 
Ova gluma također obrađuje dogo- 
đaj e, koji su u vezi sa smrti Spasi- 
telj evom, i događa se u Jerusalimu u 
isto doba, kada i radnja evanđeoske 
glume »Dođi, idi za mnom«. »Dvije 
majke« na neki način popunjuju glu- 
mu »Dođi, idi za mnom«, pa se mogu 
igrati iste večeri. Ova je gluma naoi- 
sana za 7 ženskih lica, a radnja se 
razvija u jednom činu. — Naručuje se 
na adresu: Društvena pozornica, Za- 
greb, Trg kralja Tomislava 21. Cijena 
joj je 10 Din. 

Jagić-Lederer: »MALI PTIČARI«. 

Ovaj igrokaz možemo s punim pra- 
vom nazvati dječjom operetom. Sadr- 
žaj joj je veseo i poučan, pa se glu- 
ma sama po sebi preporuča svim ško- 
lama, zavodima i omladinskim dru- 
štvima. Iznesene su zgode i nezgode 
dvojice učenika (od 6 do 11 godina), 
koji ipobjegoše iz škole, da mogu poći 
u lov na ptičice. Lijepa je njihova slo- 
boda; ali eto ti stražara Marka, da ih 
nagradi. On će ih povesti roditeljima, 
svezanih ruku, između redova suuče- 
nika, koji im se rugaju, ali na sreću se 
pojavljuje dobri načelnik, koji ih oslo- 
bađa. Glumci pjevaju nekoliko kuple- 
ta, vrlo lakih i efektnih, a cijela se 
igra završuje veselom himnom grado- 
načelniku. — Igrokazu su priložene 
tiskane note, po kojima može da 
uvježba glumce svatko, tko nešto vla- 
da glazbom. Naručuje se kod Društve- 
ne pozornice, Zagreb, Trg Kralja To- 
mislava 21. Cijena 20 Din. 

Jakov Tomasović: »OMIŠ«, str. 48, 
drugo izdanje Knjižare Tomasovića u 
Omišu. O ubavom našem primorskom 


gradiću Omišu napisao je lijep prikaz 
njegov sin Jakov Tomasović. Iza opisa 
mjesta i njegova smještaja auktor iz- 
nosi kratku njegovu povijest, a zatim 
klimatske i zdravstvene njegove pri- 
like. Ugodnom šetnjom vodi nas po 
mjestu i upozoruje na njegove zname- 
nitosti, a na koncu nas vodi na izlete 
u najbližu njegovu okolicu. Knjižica 
je lijepo opremljena, štampana je na 
finom papiru i ilustrirana sa mnogo 
uspjelih slika. 

Tomislav M. Macan: »ČARANJE I 
GATANJE«. Naš saradnik T. M. Ma- 
can živeći u različitim dalmatinskim 
mjestima zanimao se za život i obi- 
čaje ljudi, s kojima je dolazio u do- 
ticaj. Plod je tog proučavanja i knji- 
žica o čaranju i gatanju u Blatu na 
otoku Mljetu. Radnja je bila štampana 
u »Zborniku za narodni život i običaje 
južnih Slavena«, a zatim preštampana 
u posebnoj knjižici. Auktor opisuje 
čaranja i gatanja u raznim crkvenim 
blagdanima i svecima, u kućanstvu, u 
gospodarstvu, u ribanju i u ostalim 
prilikama. Knjižica je zanimljiva za 
proučavanje posebne strane narodnog 
života i mišljenja, a to je ujedno i 
prva radnja u »Zborniku«, koja se 
tiče otoka Mljeta. 


PITANJA. 

26. Tvrdi ovratnici. Živim u provin- 
ciji, gdje nema stručnih pralja za štir- 
kanje muških ovratnika, te sam ih 
prisiljena sama štirkati. Na koji se 
način postizava glatkoća i sjaj te 
uopće pravilan način štirkanja? 

Mlada domaćica. 

ODGOVORI. 

10. Služavka sa srednjom školom. Ja 

sam uzela služavku, koja je svršila 
građansku školu, ostala bez roditelja 
i morala u kakvugod službu. Ona ide 
s malim djetetom na šetnju, a ja mo- 
ram kod kuće kuhati, spremati, par- 
kete viksati i uopće sve poslove ra- 
diti, koje bi mi inače bolja služavka 
uradila. Žao mi ju je otpustiti, a teško 
dočekati, da nauči te poslove za koje, 
vidim, nema ni najmanje volje. Bolje 
ste uradili, što niste ni uzeli takvu slu- 
žavku, jer ako drugom i treba da*po- 
mognemo, ne smijemo zaboraviti ni 
na sebe i na svoje glavne dužnosti: 
biti majka obitelji. Š t e f a. 

8. Zaručnik bez ruke. (Prvi od- 
govor.) Poznam jedan sličan slučaj. 
Lijepa se djevojka udala za momka 
bez ruke. Sve je bilo dobro prve go- 
dine. No kad je došlo dijete, nastalo 
je zlo: žena upravo zlostavlja jadnika 
muža. Za najmanju sitnicu viče na nj, 
a ne žaca se i ruku dići na nj. Širo- 

Slika na omotu č 

CrUvica sv. Mt&ala pođ 
s amoborsRtm građom 


IRSKA 

je jedna od najsimpatičnijih i najpri- 
vlačivijih zemalja Evrope, te nema si- 
gurno nikoga, tko je ne bi rado pohodio 
i vidio. Za to se pruža sjajna prigoda 
sada, jer u lipnju polazi pod pokrovi- 
teljstvom preuzv. g. nadbiskupa Raf aela 
Rodića pohod iz Zagreba na svjetski 
euharistijski kongres u Dublin, glavni 
grad Irske. Tko dakle može, neka se 
pridruži tom pohodu, s kojim će usput 
pohoditi još i 

PARIZ I LONDON 

te još druge nekoje gradove Italije, Švi- 
carske i Francuske. Na povratku će se 
učesnici svratiti i u Lisieux, gdje se 
održaje kongres u slavu Mate sv. Tere- 
zije. Putovanje traje 18 dana t. j. od 
17. lipnja, da 4. srpnja, a cijena je sviju 
troškova vožnje, stanovanja i hrane 

7000 Dl NARA 

Ovom se pohodu, koji vodi Jeronimski 
putnički odbor, priđri žuju osim Hrvata 
i Slovenci, a i drugi učesnici iz dijele 
države, te će biti oficijelno zastupstvo 
na tom svjetskom slavlju. 

Prijave se primaju do 1. travnja 

Kaparu od 2000 Dinara treba zajedno 
s prijavom poslati na 

JERONIMSKI PUTNIČKI ODBOR 
Zagreb, Trg Kralja Tomislava 21 


mah luta izvan kuće, po poljima i po 
šumi kao izgubljen. Dobra je duša, te 
ne zna sebi pomoći. Nikom se ne 
tuži, nego svoje zlo skriva u sebi i 
trpi... Ako možete samo i naslutiti, 
da bi i u vašem zajedničkom budućem 
životu mogao nastati sličan preokret, 
poremećenje, pregorite radije sada, 
kako vam roditelji, koji samo sigurno 
dobro hoće, savjetuju. Učitelj. 

8. Zaručnik bez ruke (Drugi od- 
govor). Prava ljubav svladava sve 
zapreke. Vaši roditelji misle trijezno, 
hladno, boje se za vas, jer vas ljube, 
ali ne mogu prosuditi jačinu vaše lju- 
bavi. Ona se mora očitovati u ustraj- 
nosti. Ne smijete učiniti ništa proti 
volji svojih roditelja, nego se oni mo- 
raju uvjeriti, da je vaša sreća zaista 
ondje, gdje je vi mislite naći. Tu da- 
kako nema drugoga savjeta, nego biti 
strpljiv. Vaša plemenitost, da ne na- 
puštate siromaha, za koga ste naka- 
nili poći, ni u njegaovoj tako užasnoj 
nesreći, mora biti od Boga blagoslo- 
vena. Starac Janko. 

8. Zaručnik bez ruke. (Treći od- 
govor). Ostao sam u ratu bez oka. 
Zarobljen u Rusiji nisam se pet go- 
dina javljao ni vraćao, samo da tako 
pružim svojoj zaručnici priliku, da 
pođe za drugoga a ne za bogalja. I 
zbilja, kad sam se vratio, ona je već 
bila udata. Nije se nadala mome po- 
vratku. No brak njezin nije sretan, 
jer se namjerila na muža pijanicu. Ni- 
sam li ja krivac njene nesreće? Neka 
to i vama i vašem nesretnom odabra- 
niku bude pouka. Slavonac. 


MEĐU ČITATELJIMA i ČITATELJICAMA 


Ilustrovani tjednik » Obitelj " izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. „ Obitelj * izdaje Konzorcij feronimskih časopisa. Za izdavača i uredništvo odgovara Dr Josip Andrit, glavni urednik , Obitelji x 
Zagreb , Trenkova 1. Adresa uredništva i uprave .Obitelji" : Zagreb, Trg Kralja Tomislava 21. Telefon 54-17. Ček. rač. pošt. šted. br 33.536. , Obi- 
telj " se tiska u Tiskari Narodnih Novina u Zagrebu. Za tiskaru odgovara V . Klrin, Zagreb , Deželićeva ul 2 „ 

ZABORAVLJENI HRVATSKI PJESNIK 

K 50. GODIŠNJICI SMRTI PJESNIKA ANDRIJE PALMOVIĆA — NAPISAO ANDRIJA PALMOVIĆ ML. 


Koncern prošle godine proslavljena je pede- 
seta godišnjica smrti Augusta Šenoe, a evo 
10. veljače navršila se pedeseta godišnjica drugog 
našeg zaboravljenog velikana pjesnika Andrije 
Palmovića. Pjesnik je rođen 27. listopada 1S47. 
godine u Rasinji, selu pitome Podravine. Pučku 
je školu polazio u Rasinji i u 
Koprivnici, a gimnaziju u Po- 
žegi i u Zagrebu kao pitomac 
nadb. orfanatrofija. Palmović 
je odabrao svećenički stalež i 
kao bogoslov radio je oko iz- 
davanja sjemenišnog listića 
»Smilje«. Postavši kapelan če- 
sto je mijenjao župe, jer je 
dolazio u konflikt s »mađaro- 
nima« radi širenja i buđenja 
narodne svijesti. Kako je bio 
jak i neslomiv karakter, nije 
šuštao na teškom putu da j 
ostvari svoje ideale, premda m 
su mu protivnici nuđali bolja A 5 
mjesta, gdje bi mogao nesme- 
tano raditi. 

Materijalno dobro, u kojem 
mnogi zaboravljaju svaki viši, 
duševni užitak, pjesnik nije 
poznavao u svom životu. Dok 
je u Vinagori vršio tešku sve- 
ćeničku službu, nahladio se i 
uhvatio klicu bolesti, koja ga 
je prerano bacila u grob. Umro je u Zagrebu u 
bolnici milosrdne braće, a spomenik mu podi- 
goše prijatelji Folnegović i Badalić novcima, 
što su ih dobili štampanjem njegovih pjesama. 

Palmović je spjevao prilično malo pjesama, 
u svemu 44 izvorne i 9 prevedenih, a tomu je 
uzrok rana pjesnikova smrt i prilike, u kojima 
je živio. Bio je lirski pjesnik, premda je samo 
u tri pjesme ulio svoju intimu i unutrašnje osje- 
ćaje i to u pjesmama »Osmo čudo«, »Zaman 
ukletva« i »Pokupkinji«. 

Najveći dio njegovih pjesama ima za tenden- 
ciju: iskrenu ljubav prema hrvatskom narodu. 
On pokazuje Hrvatima veliki dio njihove po- 
vjesnice, od poljičke kneginje Tuge, Zrinjskih 
i Frankopana i uskoka do bosanske i hercego- 
vačke raje. Poslije tužna kazivanja slavne pro- 
šlosti Zrinjskih i Frankopana, što ga u pjesmi 


ANDRIJA PALMOVIĆ 


»Zora Veronika Zrinjska« stavlja u usta zadnjem 
listu drevna zrinjskog debla, Zori Veroniki, pje- 
snik tješi Hrvate nadom u ljepšu budućnost, sti- 
hovima: 

»Hrvati, braćo! Mnogi jošte križ nas čeka, 

Sirene tuđe bježmo s bliza i daleka!« 

Glasovite su njegove pjesme 
»Konju Mrkodinu« i »Bosan- 
ski korabljar«, te je ova po- 
sljednja i uglazbljena. Naj- 
ljepša njegova pjesan »Sonet- 
ni vijenac« veliča i slavi do- 
movinu: pjesnik u njoj njež- 
nim sonetima izriče ljepotu ro- 
đene grude i njezinu slavnu 
prošlost, zovući je milo: »Do- 
movino, ime svetih osjećaja!« 

Palmović je prevodio pje- 
sme nekih njemačkih i polj- 
skih pjesnika, koje su, kao 
gotovo i sve druge njegove 
pjesme, bile štampane u »Vi- 
jencu« i u »Slavjanskom Ju- 
gu«. Palmo vićeve su misli kat- 
kad teško razumljive, a usto 
mu jezik obiluje kovanicama, 
kojih u običnom životu nema. 
Palmović je bio u svoje vrije- 
me najčišći pjesnik lirske po- 
ezije, prožet uzvišenim ideja- 
ma domovinske ljubavi. Pje- 
sniku su zamjerali, što je on — katolički sveće- 
nik — pjevao ljubavne pjesme, no u njima nije 
nikad pretjerao niti skrenuo sa staze pravog mo- 
rala, držeći se one narodne poslovice »Sve za 
obraz, obraz ni za što«. Jedan razlog, zašto se 
njegove pjesme prilično malo čitaju, bit će i taj, 
što je pjesnik slabo populariziran. Njegove 
naime pjesme, sabrane i izdane od prijatelja mu 
Folnegovića, sve su rasprodane. 

Već 50 godina počiva pjesnik u grobu bez 
straha, da će ga zahvalni Hrvati glorificiranjem 
dići iz groba, i njegovu ličnost sve više i više po- 
kriva veo zaboravi. Malo je onih, koji se zani- 
maju za pjesnika, čiji je život bio buran i pun 
patnja, što ih sa sobom donosi stalež, kome se 
bio posvetio. 

Neka je slava zaboravljenom pjesniku hrvat- 
ske grude i slavnih hrvatskih junaka! 

DVIJE PJESME ANDPIJE PACMOVIĆA 



TOMO GAJDEK Naslikao Quiquerez 


TO MI GAJDEKU 

PRVOM PREDSJEDNIKU JERON1MSKOG KNJ1Ž. DRUŠTVA 

Stale njive očinske nenačete, 
žeđajuć rose prosvjetnice svete. 

Malo radnika; svuda jedan cjelik, 
posao velik! 

Ti ih milka orosi Božjom rosom, 

poli ih svojim znojem, mahnu kosom, 
pade korov; kreposti niknu bilje, 
slatko mu žilje. 

Sjetio si se nemarna u čas bijede, 
kako kruh se o svojoj muci jede. 

Svud ti harna darovnoj ruci hvala: 
Cvijetom ti evala! 


Istim biti nijesi ni onda presto, 
kad te na časno podigoše mjesto, 
znajuć radiša da pod večer dneva 
najslađe pjeva. 

I star uz nas mlade si ti mladovo, 
drugi nam otac, blago sloveć slovo, 
srcu ti naše tegobe i mane 
bile su rane. 

Sad gdje naše poljane znanjem mire, 
knjige iz kuta seljačkoga vire, 
tko je, do tebe, na to toli marno 
duhove darno? 

S tog od mlađeg zbora te svećeničkog 
pozdravljam predstavnika Bijeničkog: 

Stoj i predstoj nam! Mi ti i za grobom 
stat ćemo s tobom! 

Spjevana u slava njegova imenovanja 
prepoštom bijeničkim g. 1874. 

HRVATIMA 
IZVAN HRVATSKE 

Običaj je bio u Rimljana: 

U tuđinstvo kad bje da se seli, 
s ognjišta bi svi si ponijeli 
sveti oganj do najdaljih strana. 

Njih da bude duša ogrijana, 
ko i prije na djedovskih sijelih, 
domovnom su ljubavi se kleli 
hranit oganj do kraj svojih dana. 

Oh, da mogu i ja oganj sveti 
širom svijeta, širom naških kuća 
u grud svačju, u dušu vam snijeti: 

Gdje je Hrvat, pjeni krv mu vruća, 
svagdje nam ga prvi žarak sjeti 
jedne braće, jednoga pregnuća! 

Spjevana g. 1873. 


Svaki prijatelj knjige nabavit će sebi ove godine bar jednu 
knjigu više nego prošle godine te tako pomoći, da u ovoj 
materijalnoj krizi ne strada knjiga, taj temelj svake kulture. 

Sang&cLf ^ kinesM BaMlon 


U posljednje se vrijeme svuda po cijelom svi- 
jetu čuje i govori o kineskom gradu Šanghaju, 
koji su osvojili i zaposjeli sada Japanci.*) Kako 
je to važan događaj, vidi se po tom, što su sve 
velike države poslale pred Šanghaj po nekoliko 
svojih ratnih brodova, da zaštite svoje interese. 
Sve velike države imadu svojih interesa u onim 
dalekim krajevima svijeta, a ti su interesi usko 
vezani sa Šanghaj em, koji je kao neki među- 
narodni čvor na istočnoj obali Azije. Svaki čuva 
ljubomorno taj čvor, i ne daj Bože, da bi tko u 
nj dirnuo. A eto sada se to usudiše Japanci. Do- 
duše oni vele, da ne misle povrijediti ničije pravo, 
nego samo hoće svoje interese da zaštite od ki- 
neskih napadača. Ali isto tako oni evo već to- 
like mjesece uvjeravaju cijeli svijet, da ne kane 
voditi rat proti Kinezima, a ovamo, ono, što oni 
rade u Kini i Mandžuriji, nije ništa drugo nego 
rat. Čini se dakle, da je Japan uhvatio priliku, 
da se baš u času, kada se u cijelom svijetu naj- 
više nastoji osigurati protiv ratova, naruga svim 
miroljubivim nastojanjima u brk. 

Malo tko od onih, koji sada dan na dan u no- 
vinama čitaju o Šanghaju, zna, da je to grad, 
koji ima preko 3 milijuna stanovnika, te je pre- 
ma tome veći od sviju evropskih gradova osim 
Pariza, s kojim je nekako jednako velik, a i po 
značenju je svome sličan Parizu, jer što je Pariz 
u Evropi, to je Šanghaj u Aziji. Od ta dva sto- 
žera suvremene Evrope i Azije veći su na svijetu 
samo još London i Njujork. 

Šanghaj nije samo silno velik, nego je i silno 
bogat: to je jedan od najbogatijih gradova svi- 
jeta. No pod tim njegovim čarobnim bogatstvom, 
za koje se toliki otimaju, skriva se na dnu 
užasna bijeda, kakve ima po svim gradovima, i 
to što je grad veći, to je puniji veće bijede. 
Luka Šanghaja jedna je od najvećih luka na 
svijetu uopće, te nije čudo, da je Šanghaj po- 
stao središte kineske trgovine. 

Šanghaj — to je krik ljudske rijeke, koja se 
valja po njegovim ulicama, zvonjava srebra, 
zvuk gonga, tutnjava motora, tajanstvenost bu- 
dističkih hramova, zlatno zelenilo parkova, ča- 
roban miris egzotike i poput meda mirisavi du- 
han u lulicama engleskih mornara: sve to smi- 
ješano u najoprečniju smjesu azijske-evropske 
kulture s bestidnom igrom trgovine i s čudnim 
silhouetama i kontrastima. 

Glavna žila kucavica Šanghaja je Nanking 
Road, trgovačko središte grada, kroz koji u svim 
smjerovima teče, juri, leti žuti potok kineskih 
građana, žena i djece. Nanking Road svršava na 
obali rijeke Vang Pu, uz koju su se poredale 
divne palače, hoteli/banke, oblakoderi i parkovi 
s najslikovitijim nasadama cvijeća i krasnim 
vodoskocima. Dalje je tu most iznad Sučan- 
Krika, od kojega se nižu bogate konzulske vile. 
Zgrada bivšega ruskoga konzulata prestiže još 
uvijek sve svojom ljepotom. 



BJEGUNCI IZ ŠANGAJA 


Od Nanking Roada širi se na sve strane ne- 
pregledno pletivo ulica i uličica gubeći se tamo 
u daljini među tvorničkim dimnjacima, prema 
kojima u luci stoji ogromno mnoštvo parobroda. 

Kad se spusti noć i zašute zvona posljednjih 
tramvaja, obavije se golemi taj grad tako ču- 
dnom tajanstvenošću. Palače evropske četvrti 
tonu u tami, straže prolaze oko nje, tiho šumi 
drveće u uspavanim parkovima i samo u smrad- 
nim uličicama kineskoga grada žmirka na tisuće 
svjetala kao odraz noćnoga života, što se raz- 
vija u kineskim čajanama, gdje se sabire talog 
ljudskoga društva. A taj talog nisu kadri razju- 
riti ni japanski aeroplani i topovi, što okružiše 
ovaj novovjeki Babilon. 


*) Šanghaj .bio je prije devedeset godina ribarsko 
selo. Radi povoljnog smještaja po zaključku mira u 
Nankingu (29. kolovoza 1842.) razvio se do najvećeg 
lučkog grada u Kitaju i do najvećeg grada na Dalekom 
Istoku uopće. Grad se dijeli na Veliki Šanghaj, nazvan 
»kitajski grad«, međunarodne naseobine (settlements) i 
francesku koncesiju. Prema posljednjem brojenju pu- 
čanstva od 22. listopada 1930. Šanghaj ima 3,156.141 
stanovnika. U Kitajskom gradu stanuje 1,713.456 (1 mi- 
lijun 703.574 domoroca i 9.882 stranca), u međunarod- 
nim naseobinama 1,007.868 (971.397 domorodaca i 36.471 
stranac), u franceskoj koncesiji 434.817 (421.885 Kija- 
jaca i 12.932 stranca). Od 58.688 stranaca trajno stanuje 
u gradu 25.650 Japanaca, 9.331 Engleza, 7.687 Rusa, 
3.614. Amerikanaca, 2.113 Portugalaca, 1.842 Indijca, 
1.776 Franceza, 1.610 Nijemaca, 385 Danaca, 352 Tali- 
jana, 180 Austrijanaca, 139 Čehoslovaka i nekolika sto- 
tina Anamita i Filipinaca. 

POGLED U A LUZICKO- SRPSKU KNJIŽEVNOST 

NAPISAO JURI J RJENČ !Z LUŽ/CE 


Videći tijekom dužeg boravka 
u Zagrebu, kako moji prijatelji i 
drugovi imaju prilično pogrešan 
i nedostatan pojam o književnim 
(pa i političkim i kulturnim) pri- 
likama moje dojnovine, bio sam 
potaknut, da napišem ovaj infor- 
mativni članak. Moj narod, Luži- 
čki Srbi, živio je pod vjekovnim 
ropstvom Nijemaca u osobitim i 
teškim prilikama stvorivši ustraj- 
nim borbama časnu povijest kao 
sliku stvarnih svojih životnih pri- 
lika — i književnost kao sliku 
svojih ideala i težnja, koje naža- 
lost ostadoše zauvijek samo ide- 
ali i težnje . . . 

I mi Lužički Srbi imademo 
književnost, koja se po svojoj 
vrijednosti može da svrsta u prve 
slavenske književnosti. Iako smo 
malen narod, iako se nalazimo u 
teškom stanju, iako možda nikad 
svoje slobode ne ćemo dočekati, 
ipak slavenski mislimo i osjeća- 
mo se u nekoj zajednici s osta- 
lim Slovenima. 

Najranije proučavanje lužičko- 
srpske književnosti, analogno 
proučavanju književnosti ostalih 
naroda, uzimalo je u obzir samo 
djela pojedinaca, dok je tradicio- 
nalna književnost, koju je stvo- 
rio duh narodni, bila potpuno za- 
nemarena i zapostavljena. Kra- 
jem Reformacije (koncem XVI. 
stoljeća) počinje lagano, ali stal- 
no zanimanje i za lužičkosrpsku 
tradicionalnu književnost. Od 
kolike je važnosti ona bila kod 
nas Lužičana, svjedoči najsjaj- 
nija epoha lužičkosrpske knji- 



HANDRIJ ZEJLER 


ževnosti, doba mladih Lužičana u 
drugoj polovici XVIII. stoljeća. 

Uslijed podvojenih životnih 
prilika počeli su se Lužički Srbi 
vrlo rano razlikovati u jeziku, jer 
su stanovnici gornje Lužice ži- 
vjeli u drugim okolnostima, ne- 
go što su bile okolnosti stanov- 
nika donje Lužice, pa se tako 
razvija i dvostruki književni po- 
kret. Pokret gornje Lužice upo- 
trebljavaše narječje budišinsko 
prema mjestu, u kojem mu bi- 
jaše i središte, a to se narječje 
mnogo razlikuje od narječja, 
koje je uzeo pokret donje Lužice 
sa središtem u Hoćebuzu. Ukupna 
književnost ovog doba bijaše 
isključivo religiozna, a uz to i 
nije bila pisana književnim jezi- 
kom, što je mnogo priječilo nje- 
zin jači razvitak. K toj nedaći 
priključiše se neprestani nemiri 
u zemlji, nesklonost njemačke 
uprave i podvojenost ortograf- 
ska među lužičkim književnici- 
ma. Prvi zamašniji poticaj za 
proučavanje naše književnosti 
jest djelo Nijemca Georga Kor- 
nera, izdano god. 1766., koje je 
ujedno služilo i nama Lužičkim 
Srbima kao prvo oružje za obra- 
nu našeg slavenskog nacionali- 
teta i našeg slavenskog jezika. 
To zanimanje Nijemaca za naše 
prilike probudilo je interes u ši- 
rem inostranstvu za našu zemlju. 
A tome su doprinijela već posto- 
jeća društva Lužičana. Prije svi- 
ju počinje se zanimati za naš ži- 
vot, povijest i književnost veliki 
slavepofil Dobrovsky (krajem 
XVIII. stoljeća) stupivši u odnos 
s nekim istaknutijim Lužičanima, 
kao na primjer lužičkim semina- 
ristima u Pragu. Svojim putova- 
njem kroz Lužicu Dobrovsky ju 
je dobro proučio i preko svojih 
radova upoznao s češkom, slo- 
vačkom i s drugim slavenskim 
narodima. 

Tek što je tako počelo prvo 
upoznavanje Lužica, V. Hanka 
osniva u biblioteci praškog mu- 
zeja jedno odjeljenje posvećeno 
nama, i time je bio udaren prvi 
stvarni temelj sveukupnog pro- 
učavanja lužičko-srpskih prilika. 
Odmah iza toga javlja se i pan- 


slavista Šafarik, koji u svom po- 
znatom djelu o Slavenima daje 
dolično mjesto i Lužičkim Sr- 
bima. 

Veliki književni pokreti, koji 
su kod ostalih naroda proizveli 
književnu renesansu, bili su od 
velikog zamašaja i po lužičko- 
srpsku književnost. Tako sa ra- 
cionalizmom preživljuju Lužičani 
svoj nacionalni preporod, dok 
romantizam probuđuje usnulu 
slavensku i latentnu ličnu svijest. 
Istovremeno javljaju se vodiči 
tog novog života, kao na pr. Lu • 
bjevski, Zejler, Pešek, Jordan, a 
među njima najvažniji Smoler, 
koji je imao najviše sposobnosti 
i smisla za književni preporod. 
Nastojanjem i radom nekolicine 
tih vodiča rađa se intenzivniji in- 
teres i u inostranstvu, koji potpo- 
maže taj pokret. Najvažniji plod 
tog nastojanja jest djelo ruskog 
slaviste Sreznevskijevskog »Po- 
vijesni nacrt lužičke književno- 
sti.« Tog ruskoga slavistu mno- 
go je pomagao i sam Smoler. 



J AN ARNOŠT SMOLER 


Tek nakon svega toga pridižu 
se konačno i sami Lužičani, da 
porade u buduće samostalno na- 
lazeći u novoosnovanoj Matici 
Lužičkosrpskoj jak oslonac za 
svoje djelovanje. Matica Luži- 
čkosrpska bila je centrala, iz ko- 
je su izašli prvi uspjesi preporo- 
đenog naroda; njena velika ak- 
tivnost očitovala se u nacional- 
nim društvima i organizacijama, 
a izdavala je svoje vlastite no- 
vine i knjige. God. 1848. izdala je 



Lužička Matica značajnu zbirku 
članaka o gornjoj Lužici pod na- 
slovom »Srbska Gornja Lužica«. 

Gotovo svi književni radovi to- 
ga doba obilježeni su žarkim za- 
nosom za slavensku misao i ne- 
pokolebljivom vjerom u Slaven- 
stvo. To se ima pripisati u prvom 
redu velikim nacionalnim budite- 
ljima Smoleru i Horniku, koji su 
skladno radili na procvatu luži- 
čkosrpske književnosti: Smoler 
kao osnivač revije »Časopis Ma- 
tice Srbske«, a Hornik znanstve- 




MICHAL HORNIK 


nim istraživanjima. Hornik je još 
važan kao književni povjesničar, 
a napisao je istovremeno i čitav 
niz monografija iz raznih podru- 
čja. Preko njega i Poljaci dolaze 
u intimnije veze s Lužičanima (n. 
pr. Boguslavski). 

Na to lagano buđenje Lužičana 
iz stoljetnog sna reagirali su Ni- 
jemci optužujući ih zbog pansla- 
vizma. U tomu su oni vidjeli ve- 
liku opasnost protiv svog germa- 
nizovanja. Zbog te njemačke re- 
akcije nekolicina je Lužičana 
klonula, ali najveći dio počeo 
se da odupire, predvođen i bo- 
đren od svijesnih lužičkih prvaka. 

Za vrijeme te borbe Lužice su 
ugledale novo svijetlo u novoj 
generaciji, generaciji mladih Lu- 
žičana pod vodstvom B a r t h a 
Č i š i n s k o g, najvećeg lužičkog 
pjesnika, i slavnog filologa A r- 
nošta Mućke. Oni bijahu 
ujedno i pokretači književne re- 
volucije ističući napredak u knji- 
ževnosti i umjetnosti, usavršenje 
umjetničke forme i čistoće knji- 
ževnog jezika. Tom novom gene- 
racijom dobij aj u i Lužički Srbi 
svoju pravu i originalnu književ- 


nost. Vrijedno je istaći, da mladi 
nastavljaju tradiciju slavenstva 
svojih prethodnika, a to poka- 
zaše živim zanimanjem za prilike 
svih ostalih slavenskih naroda. 
Rezultat tog njihova rada bila 
su mnogobrojna djela o Luži- 
čkim Srbima u domovini i u ino- 
stranstvu, pogotovu u Češkoj 
(gdje je osobito zaslužan bio 
Adolf Černy) zatim u Poljskoj i 
u Rusiji. Među Južnim Slavenima 
ističu se najviše Hrvati, među ko- 
jima pored mnogih zauzima vi- 
dno mjesto Josip Milaković pi- 
šući mnogo o lužičkosrpskoj 
književnosti. 

Slično kao i kod ostalih Slave- 
na, tako i kod Lužičana nakon 
sveopćeg nacionalnog poleta 
uslijed promijenjenih priliku, ro- 
mantizam i nacionalno fantazira- 
nje lagano iščezava, a njih zami- 
jenjuje realizam, bliži stvarnom 
životu. Novi val novog osjećanja 
ima i svoju generaciju pod vod- 
stvom Andrickog. Tu nalazimo 
velikog pjesnika J o s e f a N o- 
v a k a, dugogodišnjeg urednika 
Društva sv. Čirila i Metoda u Bu- 
dvšinu (sličnog Hrvatskom Knji- 
ževnom Društvu sv. Jeronima); 
za nj je vrijedno spomenuti, da 
je dobro poznavao liriku hrvat- 
skih pjesnika. 

Glavni lužičkosrpski pjesnici 
jesu dakle od starije generacije 
Handrij Zejler (1804. do 
1872.), predstavnik romantičko- 
ga pjesništva, iJakub Bart- 
Č i š i n s k i (1856 — -1909.), pred- 
stavnik realističkoga pjesništva, 
koji je ujedno najveći dosada- 
šnji lužičkosrpski pjesnik. On je 
Lužičanima ono, što je Hrvatima 
Preradović, Poljacima Mickie- 
wicz, a Česima Vrchlieky. Glavni 
predstavnik suvremenog pjesni- 
štva jest spomenuti Josef No- 
vak (rod. 1895.). koji u svojim 
pjesmama uz jaku nacionalnu 
žicu tu i tamo odaje i socijalnu 
notu potsjećajući tim na češko- 
ga pjesnika Begruča. Preveo je 
Preradovićevu pjesmu »Zora pu- 
ca, bit će dana« na lužičkosrpski. 
Piše i drame (»Posljednji kralj« 
1921., »Nevjesta slobode« 1922., 
»Lubin i Spreva« 1928.), u koji- 
ma slavi ideal slobode svoga na- 
roda. Uz Nowaka se redaju pjes- 
nici sadašnjosti od gornjoluži- 
čkih J a n Skala (rod. 1889.), 



ARNOŠT MUKA 


koji je spjevao među ostalim 
pjesmu »Južnim Slavenima«, 
Jan Lajnert (rod. 1892.), 
M i c h a 1 N a w k a, koji uz pje- 
sništvo goji i dječju književnost 
te je na tom polju stvorio naj- 
ljepše, što od te vrste lužičko- 
srpska književnost ima (s ilustra- 
cijama slikara Martina Nowaka); 
od donjolužičkih Ma to Ko- 
s y k, od kojega je ep »Izdaja 
markgrofa Gera« (1924.), pjes- 
nikinja Mina Witkojc (rod. 
1893.), koja je proputovala i 
južnoslavenske krajeve, te je za- 
stupnica ugođaj ne lirike, u kojoj 
se ističe topla ljubav prema rod- 
nome kraju; prevodi i Ksavera 
Meška. 

O lužičkosrpskim novelistima i 
dramaticima bit će jednom dru- 
gom prilikom govora. Ovaj mali 
pogled na dosadašnju lužičko- 
srpsku književnost, s posebnim 
obzirom na pjesništvo, pokazuje, 
kako ta Književnost drži korak 
s ostalim slavenskim književno- 
stima, te zaslužuje, da se i drugi 
slavenski narodi s njome pobliže 
upoznadu. 

Ovaj brak je potkopao prostodušnu vjeru 
Ivana Christiansena. Počeo se zatvarati u sobu 
s knjigama i studijama, ali nije našao mira ni 
pouzdane istine o onome, što je tražio. A kad se 
pojavila Klara Bertelsen, onda se sve svršilo. 

Nije sve bilo baš onako, kao što su Torkildu u 
njegovu djetinjstvu pričali. Istina je, da je Chri- 
stiansen podijelio (protestantsku) potvrdu Klari 
Bertelsen, kćerci župnog namjesnika, ali je do 
odnosa među njima došlo istom godinu dana 
kasnije, kad je ona kod njega polazila na pri- 
vatne satove. Christiansen je sam zatražio, da ga 
skinu sa župnog mjesta. Kao što je kasnije pi- 
sao, »zidovi su se crkve oko njega smrvili u prah, 
tako da se našao pod otvorenim nebom«. 

Ivan Christiansen ostao je naivan sve do svoje 
smrti. Ljubio je uvijek istinu te je sam razglasio 
svoj otpad od crkve i priznao svojoj ženi i žup- 
nom namjesniku svoj odnošaj s Klarom. Starac 
namjesnik je škandal još jače rastrubio tražeći, 
da se kazni zavodnik njegova djeteta, što mu, 
dakako, nije uspjelo. Klara, koju su poslali u 
inostranstvo, povratila se naskoro kradom u 
Norvešku i nastanila kod svog ljubavnika. Chri- 
stiansen je neko vrijeme boravio u Kristijanij i, 
a zatim se preselio u Bergen. Posvetio se novi- 
narstvu i prevođenju; napisao je i nekoliko ro- 
mana, koji su bili očajno loši, ali su mu ipak pri- 
bavili nekakav literarni ugled, jer je on sam iz- 
radio, da jedan od njih bude zabranjen. 

Velika očeva naivnost i njegovo nepokolebivo 
uvjerenje, da je dobro uradio, bili su razlog, da 
mu je Torkild kasnije, kad je poodrastao, sve 
oprostio te osjećao prema njemu čak i neku 
blagu samilost — neku prezirnu samilost, koja 
je bila najjača, kad je on, njegov sin, mislio na 
ženu, radi koje je otac sve žrtvovao. Na očevu se 
pisaćem stolu uvijek nalazila jedna Klarina foto- 
grafija u odijelu za potvrdu — slika je prikazi- 
vala snažnu, rano dozrelu djevojku, za koju se 
činilo, da je iskusna došla na svijet. 

Kad se Christiansen rastavio od svoje žene, 
otputovala je Klara u Hamburg; tamo je uzela 
neko namještenje i morala ostati tako dugo, dok 
rastava ne bude službeno potvrđena. Nakon go- 
dinu dana udala se za nekog njemačkog agenta, 
koji se zvao Ritter. To se desilo nekoliko mje- 
seci prije, nego su se Christiansen i njegova žena 
sporazumjeli, da opet zajedno žive. Ivarov je 
otac bio upravo tada umro te se on nastanio na 
očinskom imanju blizu Friderikshalda. Zemlju je 
dao u zakup i posvetio se svojim prijevodima. 
Položio je i doktorat iz povijesti literature. 


Pokazalo se međutim, da je pokus bio pogre- 
šan. Zajednički život s mužem, koga je gospođa 
Christiansen još uvijek voljela, bio je kraj tih 
okolnosti iznad njezinih sila. Ponovno je počela 
piti i to trajno te je okretnošću umobolne žene 
znala da pribavi morfija. Osim toga povratila 
se Klara Ritter, koja je ostavila svog muža u 
Njemačkoj, natrag u Kristijaniju, pomirila se 
s Ivarom i Regitze je znala, da se on s njom 
sastaje, kad po poslu putuje u Kristijaniju. Istom 
nakon njena samoubojstva prestao je taj od- 
nošaj. 

Otkad se povratio k ocu, predao se Torkild 
s tupom beznadnom rezignacijom svojoj sud- 
bini. Nakon majčine smrti se nikako nije mogao 
odlučiti da sam živi; kad je dobio namještenje u 
jednom uredu u gradu, stanovao je i nadalje 
kod kuće, plaćao za sebe opskrbu i osjećao pre- 
ma sestri — a donekle i prema ocu — nešto 
kao odgovornost. Nakon nekog vremena odlučio 
je da pođe na višu trgovačku školu. Pozajmio je 
na svoje ime nešto novaca, dobio od dječja u 
Danskoj nekakvu pripomoć i opet otputovao u 
Kristijaniju. 

Tamo je imao gospođu Wegner i Rozu. Gle- 
dao je sada na njih donekle drugim očima: opa- 
zio je, da je gospođa Wegner kao i prije; i sada 
je osjećao onaj čar, koji je obasjavao nju i sve, 
što je bilo njezino ... ali mu se sada taj čar uči- 
nio neizrecivo bolan i žalostan. I Roza, mlada, 
lijepa i ozbiljna Roza, bila je sada u svojoj se- 
damnaestoj godini — predana na milost i ne- 
milost neveselom životu, ispunjenu teškim radom. 
Dom gospođe Wegner bio mu je opet svetim 
kraljevstvom mira, ali se lik majke malo pomalo 
gubio u pozadinu, a sva se njegova pažnja usre- 
dotočila na kćerki. 

Torkild je ostao dvije godine na višoj trgo- 
vačkoj školi. Pod konac druge godine ustanovilo 
se, da gospođa Wegner, koja je neko vrijeme 
pobolijevala, ima šećernu bolest. Njen život je 
gasnuo brzo, vrlo brzo. 

Roza je već davno isposlovala, da smije poma- 
gati majci u kući. Kad se gospođa Wegner pri- 
vikla na to, da Roza vodi kućanstvo, bilo joj je 
ugodno. Roza je bila vrlo marljiva: već odavna 
je istiha promatrala majčin nerazborit i neprak- 
tičan način rada te smišljala, kako bi ona sve 
to razboritije obavila. Sada se pokazalo, da je 
u vođenju kućanstva vrlo spretna. Nakon posla 
u uredu, koji joj je radi nepomičnog sjedenja 
bio. prava muka, činilo se, da nalazi razonodu i 
odmor u tomu, da pere, čisti, kuha i peče. Go- 
spođa Wegner je bila sretna; njoj je po svoj 

prilici bilo malo stalo do toga, da li se kućan- 
stvo vodi nešto bolje i nešto gore: rad njene 
kćeri, njeni mali pokloni, kazališne ulaznice, cvi- 
jeće i kutije bombona budile su u njoj onaj isti 
osjećaj, s kojim je ona živjela i radila za svoje 
dijete. Sve, što je ona radosno davala i odušev- 
ljeno primala, bilo je njoj samo jamstvom, da 
je ona svojoj kćeri, a njena kćer njoj sve na 
svijetu. Zato joj je sve, što je Roza radila, bilo 
dobro i zato joj se svaka i najmanja sitnica, koju 
joj je Roza poklonila, činila neprocjenjivim 
blagom. 

Tada je došlo vrijeme, kad su obadvije shva- 
tile, da u malom domu vreba smrt čekajući čas, 
da povede sa sobom majku. 

Ali se među njima nije nikada povela riječ, 
koja bi dala naslutiti, da to znadu. Vidjelo se to 
samo po tome, što su nastojale, da svaki i naj- 
manji čas vremena, koje su još smjele da za- 
jedno prožive, ispune svojom ljubavlju. Ali Tor- 
kildu su povjerile svoj očaj. 

Torkild je donosio gospođi Wegner skupo- 
cjeno cvijeće, razna fina jela, koja je smjela 
jesti i vina, koja je smjela piti. Zadnjih je mje- 
seci njena života i gladovao, samo da može svaki 
dan da joj nešto donese. Roza je radila isto tako, 
i osjećaj, da su on i Roza usko ujedinjeni u ovoj 
žalosti, ispunjao ga je nekom osobitom, opoj- 
nom i gorkom slašću. Njemu je ta žalost bila 
čudnovato različita od svih onih gadnih briga, 
koje su ga dosada mučile, to je bila neka spaso- 
nosna bol, koja je svojim blagoslovom povezi- 
vala njegov i Rozin život. Bio je uvjeren, da i 
gospođa Wegner tako misli. 

Ona je svaki dar, koji joj je pružala ljubav 
djece, primala s nekom tihom, vedrom radošću; 
iz njezinih se riječi nikada nije dalo razabrati, 
da zna, koliko djeca sebi uskraćuju, da mogu 
njoj da donose sve te stvari. Shvaćala je, da ta 
velika odricanja, na koja su bili spremni, da nju 
obraduju, njih same vesele i tješe čineći, da na 
čas zaborave, da će ih ona naskoro ostaviti. 

Ali Rozina je žalost bila neutješiva. Za dugih 
sati u uredu i za dugih noći, dok je majka spa- 
vala, bila je ona sama sa svojim očajanjem. 
Majka je s nekim tajanstvenim uvjerenjem osje- 
ćala, da je njena ljubav prema djetetu jača od 
smrti. Torkildova mladenačka ljubav mogla je iz 
svega da crpe okrepu i snagu: čak i iz susreta sa 
smrću i iz gorčine rastanka. Ali žalost djeteta 
za ocem i majkom nema utjehe. Majka može 
da ljubav prema umrlom djetetu čuva i goji do 
groba; srce zaljubljenoga može da se kroz dug 
život kida od boli pri pomisli na mrtvu ljubav . . . 
A ipak ljubav prema djetetu i ljubav prema ženi 
znadu za dan svoga postanka, one su osvojile 
mjesto u našem srcu i svoju snagu mjerile o 
druge osjećaje ljubavi . . . ali ljubav djeteta pre- 
ma roditeljima bila je uvijek dio dječjeg života, 
ona je s djetetom odrasla i nije nikada donijela 
duši sreću preporođenja. Zato je i žalost dje- 


teta dio njegova vlastita života. Pa ako vri- 
jeme izliječi ranu ili nova ljubav ispuni prazninu 
u srcu, tada to nije utjeha, nego zaborav. 

Navečer poslije majčina pogreba bili su Roza 
i Torkild sami u stanu. 

Roza je sjedjela u naslonjaču gospođe Wegner 
za šivaćim stolom. Glavica brežuljka, koja se 
vidjela kroz prozor, bila je blijedožuta od pre- 
mrzle trave, grmlje na pristranku bilo je crno i 
golo. Torkild je osjećao, da je strašno slab i da 
mu se magli. Primijetio je sa osobitim začuđe- 
njem, da je iznemogao, jer u zadnje vrijeme nije 
redovito jeo. Kupio je, kolikogod je mogao, 
cvijeća i donio ga na grob one, koja mu je po- 
mogla da prebrdi najteže časove djetinjstva. Bio 
je neispavan, duša mu je nekako podrhtavala pri 
pomisli na budućnost, a duboko u njenoj nu- 
trini pod žalošću za milom pokojnicom skrivalo 
se neko slatko očekivanje i radoznalost. Što li će 
mu donijeti nova ljubav u svom čudesnom svi- 
jetu? I ne gledajući Rozu reče: 

»Ona nije otišla . . . iako je umrla. Ja i ti . . . 
zar ne osjećaš, da je ona u nama ostala? Ta mi 
smo drugačiji nego ostali ljudi ... da . . . ne čini 
li ti se, kad dobro promisliš, da smo mi druga- 
čiji? To je zato, jer nas je ona odgojila. Ona nas 
je naučila, da nam oni, koje ljubimo, donose 
radost. Naučila nas je, da se radujemo onome, 
što se može osvojiti i steći ljubavlju, da uživamo 
u onome, što ljubimo.« 

Roza je tiho, tužno plakala. 

»Ali ja sam jedino mamu ljubila. Imala sam 
na svijetu samo nju. Koga da sada ljubim?« 

Torkild se prigne nad nju i pogladi joj kosu. 
A zatim reče tiho: 

»Možeš da budeš sretna sama sa sobom. To 
nas je ona naučila ... i to je možda bilo najdiv- 
nije na njoj . . . naučila nas je, da možemo biti 
sretni sami sa sobom. Ona je uvijek mogla da 
bude sretna, kad se zagledala u svoju nutrinu, 
jer je i onda, kad je bila sama, sve oko nje bilo 
hrabrost, pravednost, ljepota i ništa . . . ništa nije 
uz nju bilo nisko, ružno i okaljano. O Rozo, 
Rozo, ja sam uvjeren... budemo li uvijek ži- 
vjeli tako, kako mislimo, da je pravo, ne popu- 
stimo li nikada zlu i ne učinimo nešto, zbog čega 
više ne bismo mogli sebe poštivati . . . tada je 
tvoja majka uz nas, da, tada je ona uz nas na 
zemlji.« 

(Nastavit će se.) 


Zastori su najljepši ure ' svakog doma! 

Čipke će kao ukras uvijek postojati! 

Platno je najpotrebnija stvar u kućanstvu! 

U nas sve to na izbor! 

£ipalc 

Radićeva ul. 10 ZAGREB Ilica 73 

Glavna q odišnfa skupština 


U četvrtak 25. veljače održana je u Za- 
grebu glavna godišnja skupština Hrvatsko- 
ga Književnog Društva sv. Jeronima. U 8 
sati društveni predsjednik Ljudevit Knežić, 
opat i kanonik, služio je pred žrtvenikom 
sv. Jeronima u zagrebačkoj katedrali misu 
za sve jeronimske članove. U 9 sati održana 
je prva hrvatska katolička kinematografska 
konferencija u prostorijama Jeronimskoga 
Književnoga Društva. U 10 sati društveni je 
predsjednik obavio blagoslov Kuće Dobre 
Štampe, koja je već potpuno sagrađena, 
uređena i nastanjena, a koja se nalazi na 
uglu ulica Kraljice Jelene i Kralja Tvrtka. 

U 11 sati započela je u Jeronimskoj dvo- 
rani godišnja glavna skupština. Predsjednik 
društva opat Ljudevit Knežić po- 
zdravlja brojne povjerenike i članove, koji 
su se okupili na ovu 64. redovitu jeronim- 
sku godišnju skupštinu, a zatim je održao 
govor, u kojemu je istakao, kako je veliko 
djelo dovršeno gradnjom Kuće Dobre Štam- 
pe, te je izrekao posebnu hvalu i priznanje 
društvenom blagajniku dru Stjepanu Mar- 
kulinu, koji je vodio glavnu brigu oko tog 
djela, pa je zahvalio i njemu i ostalim do- 
brotvorima, koji su novčanom pomoći po- 
mogli i olakšali ostvariti podignute Kuće 
Dobre Štampe. Sjeća se zatim velikog jero- 
nimskog prijatelja velikog istarskog biskupa 
dra Jurja Dobrile, čijoj se uspomeni prigo- 
dom pedesete godišnjice smrti Društvo odu- 
žilo izdavši knjigu F. Barbalića o vjerskim 
prilikama Hrvata i Slovenaca u Italiji. On 
je bio najveći dobrotvor Društva sv. Jero- 
nima, pa neka bude uzor svima, koji bi 
i danas trebali i mogli pomagati tu najza- 
služniju hrvatsku ustanovu. Sjetivši se još i 
jubileja vrhbosanske nadbiskupije, čiji je 
osnivač nadbiskup dr Štadler bio odbornik 
Društva sv. Jeronima, završio je predsjednik 
svoj govor. 


Iza predsjednikova govora je potpredsjed- 
nik Društva dr Velim i r Deže.lić st. 
čestitao opatu Knežiću dvadesetu godišnjicu 
predanog i zaslužnog predsjednikovanja i 
upravljanja Jeronimskim Književnim Dru- 
štvom iznijevši ukratko glavne karakteri- 
stike njegovih zasluga, napose njegova na- 
čina u radu i saobraćaju s pojedinim odbor- 
nicima Društva. 

Predsjednik je dirnut i zahvaljujući Bogu 
veseli se, ako je u svom nastojanju i radu 
u Jeronimskom Društvu učinio nešto korisno 
za naš narod. 




PAS, KOJI VOD 
U njemačkoj vježbaju ovčane 
slijepce, te je ovo tc 


Lijevo : REKORD NA M 0 
postigao je američanin Gar W» 
kilometara i 

Desno .SPUŠTANJE U? 
Dosad su se brodovi iz broda: 
po plankama, a sad je u Amen 
vodu dizalicom posebno saja 



NEDAVNO PREMINULI ROMAN: 
SA SVOJOM ŽENOM, SINOM I KĆI 
Desno: LIJES EDGARDA WALLAl 

U DOMOVINul 





Ilrv. Knfiš. Društva sv. Jeronima 


SLIJEPCE 
se pse, da vode ratne 
iući takav pas 

'ORNOM ČAMCU 
tood prevalivši 186 i po 
a sat 

iRODA U VODU 
uadilišta puštali u vodu 
"i jedan brod spušten u 
rađenom za tu priliku 


Zatim društveni bilježnik dr Josip 
L on carić iznosi opširan izvještaj o po- 
slovanju Društva u prošloj godini. Od po- 
sebnog je interesa bio izvještaj o raspača- 
vanju jeronimskih knjiga tokom prošle go- 
dine: raspaoano je ukupno 198,510 knjiga, 
od toga otpada na »Danicu« 48.024 komada, 
na »Almanah Gospe Lurdske« i Razgovor 
ugodni« ukupno 17.530, na redovna izdanja 
(bez Danice) 61.485 komada, na izvanredna 
izdanja 31.796 komada, na Knjižnicu Dobrih 
Romana 18.000, na molitvenik »Kruh ne- 
beski« 14.170, na knjižicu »Nasljeduj Krista« 
720, a na razne knjige 6.785 komada. 



O društvenim financijama i gospodarstvu 
izvijestio je blagajnik dr Stjepan 
M a r k u 1 i n. Prometna glavnica iznosila je 
2,886.904.75 Din, čista imovina 1,963.379.79 
Dinara, troškovi svih edicija i uprave izno- 
sili su 2,607.960.32 Din, a sveukupni prihodi 
2,650.847.82 Din. Uvaživši sadašnje opće go- 
spodarsko stanje sastavljen je nešto redu- 
ciran proračun za narednu godinu. 

O prošlogodišnjim društvenim izdanjima 
izvjestio je glavni urednik dr Josip 
A n d r i ć. Njegov je izvještaj obuhvatio: 
1. Redovna izdanja; 2. Izvanredna izdanja; 
3. Knjižnicu Dobrih Romana; 4. Knjižnicu 
Općeg Znanja; 5. Knjižnicu Društvene Po- 
zornice; 6. Jeronimske časopise i to: »Obi- 
telj«, »Kriješ«, »Mala Mladost«, »Naša Go- 
spa Lurdska« i »Hrvatska Prosvjeta«; 7. Put- 
ničko odjeljenje; 8. Filmsko odjeljenje i 9. 
Sekretarijat Saveza slovenskih katoličkih 
književno-nakladnih društava. Iznio je za- 
tim nacrt izdanja za narednu godinu i za- 
hvalio svojim suradnicima, kojih ima 265 na 
broju. Na koncu je iznio rezolucije filmske 
sekcije, koje donosimo u filmskoj rubrici 
ovoga broja »Obitelji«. 

Iza izvještaja cenzuralnog odbora i iz- 
bora novog cenzuralnog odbora pročitano 
je nekoliko prijedloga vrijednih jeronimskih 
povjerenika i suradnika, koje je skupština 
uputila odboru na uvaženje. Zatim se razvila 
diskusija o jeronimskim izdanjima, u kojoj 
je učestvovao veliki dio skupštinara. Skup- 
ština je trajala duže nego obično, jer je za 
sva pitanj.a vladalo veliko zanimanje, te se 
pokazalo i opet, kako je opsežan i zaslužan 
rad ovoga našeg drevnog društva, koje kroz 
lijepi niz godina djeluje na korist i napredak 
hrvatskog naroda i njegove kulture. I u 
ovim kritičkim danima to zaslužno Društvo 
treba da nam ostane ono, što nam je i do- 
sada bilo. 

SEOSKA CRKVA 


Napisao H. A. Dourliac 

»Gospođica Orbec?« 

»Ja sam, gospodine!« 

Ona je gledala začuđeno u posjetioca. Čudan 
svat: kapu je natukao na oči, neobično se smi- 
ješio nadodavši brzo: 

»Dolazim radi torbice, koja je sigurno vaša!« 

»Moja torbica? Oh! Uđite, gospodine, uđite!« 
i otvori širom vrata. 

On uđe i ugleda se krišom oko sebe. Više 
otvorenih vratiju vodilo je u susjedne sobe, u 
kojima nije bilo nikoga. Starica sva sretna po- 
vede došljaka u mali, udobno namješteni salon 
u stilu empire-a. Po zidovima bilo je nekoliko 
portreta, na stolu stajao je otvoreni album sa 
dopisnicama. 

»Vi mi donosite moju torbicu! Koliko sam vam 
zahvalna, gospodine!« On izvuče torbicu iz ogr- 
tača. Izgledala je dosta bijedno i nije baš odgo- 
varala zadnjoj modi, a osim predmeta za ličnu 
uporabu sadržavala je i nekoliko sitnica, da se 
bijednici vesele: duhana, čokolade, slatkiša, na- 
ranču, krunicu i molitvenik. Starci i mladići, dje- 
ca, bolesni i nevoljni — svi su tu imali svoj dio, 
i često su se njihovi tužni pogledi razvedrili, 
kad su je vidjeli. Kad ju je njena vlasnica ugle- 
dala, nježno se nasmiješila i nadodala veselo: 

»Nije lijepa, ali to je moja stara družica i dar 
jedne moje drage prijateljice. Sve sitnice, koje 
se u njoj nalaze, darovi su mojih zahvalnih đaka. 
Mnogo držim do njih i vrlo sam vam zahvalna, 
što ste mi ih povratili.« 

»Hoćete li, gospođice, pregledati, je li sve u 
redu?« 

Ona se namršti i postavi torbicu na stol — 
rekavši: 

»Ali sjednite, gospodine!« 

Htjela je, da joj priča, gdje je našao torbicu, 
dolazi li iz daleka, — i nuđala ga je, da založi . . . 
On je bio smeten, i jedva je odgovarao na njena 
pitanja stiskajući u džepu nož i vrebajući na 
zgodan čas. 

Dan prije našao je torbicu. Sadržaj njezin 
vrijedio je više, nego ona sama. Uz krunicu, 
istrošeni molitvenik bilo je i nekoliko vrijednijih 
predmeta, kao zlatni cviker, posrebrena kutija 
za bonbone, srebrena novčarka i slično. Bilo je i 


— Prevela Lidija Kružić 

nešto novca, a i nekoliko listova. On ih je redom 
pročitao. Bile su tu sve samo molbe za pomoć! 

Pogleda adresu: Avenue Breteuil, gospodska 
četvrt! To je sigurno kakva stara bogatašica, vrlo 
pobožna. To bi bio dobar posao! 

»Metni sve stvari natrag na njihovo mjesto,« 
zapovjedi svojoj ženi, koja ga protiv volje po- 
sluša, »to je tek oglodana kost, više vrijedi cijeli 
kostur! . . .« 

»Ako se ona bude branila?« 

»Podleći će. Uostalom tko ne pokuša nešto, 
nema ništa!« 

Nije se izlagao velikoj opasnosti u ovom ma- 
lom diskretnom salonu sa povjerljivom starom 
gospođicom, koja mu je ponudila mirisavi liker. 
Ona ga je ispitivala o njegovu djetinjstvu, o 
njegovoj majci. 

On je kimao glavom u dnu duše obuzet uspo- 
menama uništene prošlosti. Ali on nije došao da 
sluša brbljanje! Naglo ustane. Ona učini isto, ali 
nekako oklijevajući. 

»Učinili ste mi veliku uslugu, gospodine . . . 
Htjela bih, da vam zahvalim, ja sam vaš dužnik. 
Nisam bogata, sigurno ni vi niste . . . Možete pri- 
miti od mene malen darak za vašu staru majku, 
za vašu sestru ili prijateljicu.« 

Ona se blago smiješila. Onda izvuče iz džepa 
ključeve, otvori ormar i potraži u jednom pre- 
tincu: Sad je bio čas! Ona je bila okrenuta le- 
đima . . . trebao je samo pružiti ruku . . . Stajao 
je nepomično rukom u džepu stiskajući ubojno 
oružje. Nije se trebao ničesa bojati. Nitko je 
nije mogao braniti. Što je čekao? Što je gledao? 

U otvorenom albumu na dopisnici mala seoska 
crkva. S jedne strane škola, s druge groblje . . . 
Mala župa, na podnožju brežuljka ... Tu je učio 
čitati, tu je primio prvu pričest, tu počiva nje- 
gova majka . . . Učini mu se, da je ugledao među 
drvećem jedno biće. Osjeti ruku one, koja ga je 
sabrano i ponosno vodila na božansku gozbu i 
koja ga i sada čuva od ponora . . . 

»Ne!« reče promuklim glasom odbivši dar... 
On ne traži od nje ništa; najveće mu je zado- 
voljstvo, što je vidi zadovoljnu . . ., što je kušao 
njezin liker... A kada je ona navaljivala i bila 
ožalošćena njegovim odbijanjem, reče: 

»Dobro! Poklonite mi... ovu dopisnicu, koja 
me sjeća moga sela . . . crkve ... i moje majke.« 



SVAKA KUĆA 

treba da ima po koju knjigu 
najvećeg hrvatskog romanopisca 

AUGUSTA ŠENOE! 

Njegovu 

» 25 RA NK U« 

već sada možete naručiti kod 
KNJIŽ. DOBRIH ROMANA 
Zagreb, Trg Kr. Tomislava 21 



kao i ostalo željezno 
ookućtvo kupujete 
najbolje i najjei tinti« 
kod proizvadiača 

FILIP BAUMA, 

ZAGREB, 
idu HfllB OBSMBhH op. l 
(Prolaz Tuškanac). 
Telefon 83-60 1 53-46 


1 MAJA 1932. 

je onaj veliki dan 


Vučenie srećaka za gradniu katedrale 

u Beogradu! 

Ogromna potražnja pokazat će doskora potpunu prodaju 
srećaka. Ne čekajte stoga na posljednji trenutak, jer 

PROPUŠTATE NAJVEĆU PRILIKU U VAŠOJ SREĆI! 



Dobici: 

2 X Din 2,500.000'- 
2 X «• Soo.ooo*- 

lo X ft loo.ooo - 

too X ft lo.ooo*- 

! ! GLAVNI ZGODITAK DIN 5.000.000" ! i 


Cijene srećaka: 


Dupla srećka Vi V 2 l U 
Din 200— r00-=^50- 25 7 — 


Prodaju vrše: svi župni uredi, kolekture, novčani zavodi, crkvene i dobrotvorne 

ustanove i t. d. 

Glavna uprava: BEOGRAD Prodajna podružnica: ZAGREB 

Ulica Jovana Ristića 20 Tvrtkova ulica 5 


Nema igre na kola (klase)! 


Jednokratan ulog! 







k: JI Z A C I s T E 


NOVA IZVEDBA 
»BARUNA TRENKA« 

Što opereta »Barun Trenk« od Sre- 
ćka Albinija za našu predratnu glaz- 
benu prošlost znači, o tom je već 
ustaljeno mišljenje. To je u glazbe- 
nom pogledu dosad naša najuspjelija 
opereta, koja je i u publici na ope- 
retnom polju bila ono, što je na oper- 
nom Zajčev »Zrinjski«. Albini je tu 
uspio stvoriti, što mu kod nijednog 
drugog djela više nije u toj mjeri 
uspjelo: glazbu, koja odgovara svojoj 
svrsi. On je na mjestima nastojao uni- 
jeti u nju i po koju našu narodnu ka- 
rakteristiku, ali u tom baš nije uspio, 
jer se držao samo površine, a nije bio 
kadar dublje jezgre zagrabiti. Da 
s vanjske strane pojača to svoje na- 
stojanje za narodnim koloritom, uveo 
je u prvom činu i tamburaški zbor, 
koji svira zajedno s orkestrom. Sim- 
patično je to i šteta, da u tom pogledu 
nisu i drugi kušali i više načiniti. Albi- 
ni j evo kolo slaba je imitacija pravog 
narodnoga kola. Uspjeliji su mu val- 
ceri, a najuspjelija glavna Trenkova 
arija. Inače je to opereta posve po 
bečkom uzoru, te je nesimpatično, da 
su i tekst napisali tvorci bečkih ope- 
retnih tekstova. Glazba ima jedrine i 
ugodno se sluša, dok je radnja previše 
nategnuta na shematski operetni ka- 
lup i natrunjena dvoličnim natruhama, 
bez kojih misle autori operetnih tek- 
stova, da ne bi mogli opstati. 

Nakon mnogo godina doživjela je 
ova opereta opet nov triumf kod ope- 
retne publike u solidnoj izvedbi pod 
dirigentom Baranovićem, sa Šimencom 
u naslovnoj ulozi, s Vilmom Nožinić 
u ulozi Lidije, s Maricom Lubejevom 
i Vladimirom Majhenićem u ulogama 
Marice i Nikole, s Micikom Žličar u 
ulozi Komelije, a i druge su uloge 
bile posve novo podijeljene. I deko- 
racije su nove. Publika je mnogo odo- 
bravala izvađačima i samom komponi- 
sti, koji se također morao pojaviti 
pred zastorom, da zahvali na prire- 
đenim mu ovacijama. 

Napomena. Ovom prilikom neka 
bude istaknuta zanimljiva činjenica, da 
je i komponist Širola skladao jednu 
operetu, te smo vrlo radoznali, Kada 
će biti iznesena i kako je taj najod- 
ličniji današnji hrvatski skladatelj ri- 


Kod nabave 


sjetite se na naše solidno 



ješio aktuelno pitanje operete u svo- 
me djelu. I najveći češki skladatelj 
Smetana pothvatio se da sklada ope- 
retu, kad je vidio, da mu opera nije 
naišla na dovoljno razumijevanje, a iz 
te njegove operete nastala je — »Pro- 
dana nevjesta«, za koju malo tko da- 
nas i zna, da je imala pbstati oDe- 
reta, a postala je najpopularnija ko- 
mična opera. Pravi umjetnik stvara 
uvijek pravu umjetnost, ma koju for- 
mu odabrao. Dr J A. 

ČAJKOVSKI »EVGENIJ ONJEGIN«. 

U Hrvatskom Narodnom Kazalištu 
u Zagrebu stavljena je nakon više go- 
dina iznova na repertoir opera »Ev-' 
genij Onjegin« od ruskoga sklada- 
telja Petra S. Čajkovskoga. To je naj- 
poznatija ruska opera uopće, djelo, 
koje je ruskoj operi utr.lo put u za- 
padnu Evropu. Kad je s njome Čaj- 
kovski izašao izvan ruskih granica, 
doživio je neuspjeh u Njemačkoj, i 
tek nakon velikog uspjeha u Pragu 
otvorio se »Onjeginu« svijet. Nema 
valjda operne pozornice, na kojoj se 
on nije još izvodio. I doista se ta 
glazba i danas s ugodnošću sluša. Čaj- 
kovski umije da se raspjeva, te se tu 
nižu ljupke arije, zborovi, efektni ba- 
leti — sve čista romantika, kako to 
i sam Puškinov sadržaj traži. Domi- 
nira sentimentalni ugođaj, koji je 
glavna karakteristika lirskog ele- 
menta ove opere. U tom se Čajkovski 
približuje talijanskoj operi, te nije 
uzalud Verdijev uvremenik. Ta senti- 
mentalnost personificirana je u glav- 
nom ženskom licu opere, u Tatjani, 
koja se sva utapa u romantičkim lju- 
bavnim sanjarijama, reagira na njih 
plačljivo i osjeća se vječno nesretna. 
Takvim ju je glazbenim ruhom za- 
odjenuo i Čajkovski počevši od pr- 
voga njena kromatičkoga motiva pa 
sve do bijega njena pred Onjeginom 
pri svršetku opere. Njen pendant je 
sentimentalni Lenski, koji nam prije 
svoje smrti, što je nađe u dvoboju, 
pjeva jednu od najtipičnij ih arija ove 
opere uopće. Više sočnosti a manje 
sentimentalnosti odaje arija Gremina, 
kasnijega muža Tatjanina, kad opi- 
suje svoju sreću u ljubavi svoje žene. 
Na mjestima Čajkovski unosi i nacio- 
nalni ton ti glazbu ove opere (prvi 
čin), ali taj iščezava. Izvedba je pod 
dirigentom Smodekom i u novoj in- 
scenaciji P. Fromana bila dobra. Ulo- 
gu Tatjane pjevala je Ančica Mitro- 
vić, Onjegina Jurenjev, Lenskoga 
Manoševski, Gremina Križaj. Publika 
je simpatično primila novu izvedbu 
ove obljubljene opere. Dr J. A. 


/ D Z A £ DJEVOJKE 

opisao je August Šenoa 
u svom divnom romanu 

»n -RANKA« 

koju je sada u najljepšoj opremi izdala 

KNJIŽNICA DOBRIH ROMANA 


ČUVANJE LICA I KOŽE 

Za trajno konzerviranje lica i kože, da 
bude lijepo, čisto i bajno, neka svatko upo- 
trebljava za pranje 
samo Novo đerma 
Sapun, a iza pranja 
neka sebi samo ma- 
lo navlaži lice ili 
kožu, ruku sa kra- 
stavčevim mlijekom. 
Cijena Novoderma 
sapunu dinara 10'— 
Krastavčevo mlijeko 
boca dinara 15‘— 

Proizvodi i u promet stavlja stara 
godine 1599. osnovana 

Kaptolska Ljekarna sv. Marije 

Zagreb, Jelačićev trg br. 20. — 

Ljekarnik Vlatko Bartulić 

Dobiva se u Svakoj ljekarni 

KONCERAT DORE GUŠIĆ-FELLER. 

U utorak 1. ožujka nastupila je sa- 
mostalnim klavirskim koncertom do- 
maća umjetnica Dora Gušić-Feller u 
dvorani Hrvatskoga Glazbenoga Za- 
voda. Bio je to koncerat ponešto raz- 
ličit od klavirskih koncerata, što se 
redovno daju. Ne vidjesmo na progra- 
mu Beethovena, Chopina, Schumanna, 
Liszta i drugih velikana klavirske 
glazbe, koji se obično pojavljuju na 
takvim koncertima. Ovaj koncerat iz- 
nio je djela danas manje aktuelnih 
kompozitora iz 17. i 18. stoljeća, i to 
Haendela, J. K. F. Fischera, J. Pachel- 
bela, Benedetta Marcella, B. Pasqui- 
nija, F. Couperina i D. Scarlattija, za- 
tim dvojice suvremenih skladatelja 
Ottorina Respighija i Maurice Ravela. 
Baš ta neobičnost programa imala je 
na sebi posebnu privlačivost, iako je 
program izašao previše razdrobljen. 
»Koncerat« Marcellov, jedina veća 
koncertna stvar programa, nije mogla 
dati osnovni ton cijelome koncertu. 
Baš ta razdrobljenost i šarolikost pro- 
grama svraćala je glavnu pažnju na 
reproduktivnu stranu koncerta. — 
Umjetnici je uspjelo da pokaže sve 
lijepe strane svoje umjetnosti, po- 
čevši od suptilnoga pjeva ljupkih me- 
lodija pa sve do najsavršeniie vir- 
tuoške vještine. Na mahove snažno 
zaranja u glazbenu dubinu, da se onda 
opet razleti površinom briljantnih 
zvukova,, koji su njen najsnažniji iz- 
ražaj i koji efektnošću najneodoljivije 
osvajaju. Paehelbelove fuge na »Ma- 
gnificat«, Couperinova »Soer Moni- 
que« i Respighijeva 2 preludija na 
gregorijanske melodije s jedne stra- 
ne, a Marcellov »Koncerat«, Pasqui- 
nijeva »Toccata«, Scarlattijeva 2 so- 
nate i Ravelov »Prelude, Rigandon et 
Toccata« s druge strane činile su dva 
brežuljka, s kojih se slijevali biser- 
potoci zvukova iz najbistrijih vrela 
glazbene umjetnosti u jedan snažan 
tok, koji nas je zanosio. Iako konce- 
rat nije bio bog-zna-koliko posjećen, 
publika, koja se tu našla, dokazala je, 
da umije cijeniti iskrenu umjetnost, 
kakva joj je tu dana. Dr J. A. 

FILMSKI SVIJET 


KATOLIČKA KINEMATOGRAFSKA 
KONFERENCIJA U ZAGREBU. 

Dne 25. veljače održana je u Zagre- 
bu na poziv jeronimskoga kinemato- 
grafskog odbora prva hrvatska 
konferencija o katoličkoj 
kinematorafiji. Prisustvovali su 
joj i mnogi iz provincije, koji rade po- 
malo već i na tom polju s malom kine- 
matografijom. Sjednici je predsjedao 
dr Stjepan Markulin, predsjednik je- 
ronimske kino-sekcije. O dosadašnjem 
ovogodišnjem radu sekcije izvijestio 
je tajnik dr J. Andrić. Iz tog se izvje- 
štaja vidi, da je sekcija bila u vezi 
s kojih stotinu interesenata za kato- 
ličku kinematografiju, međutim uspje- 
lo je dosad ostvariti samo tridesetak 
malih kina (većinom župskih). Po- 
stoje zasad još nesavladive poteškoće, 
da se i kod nas osnivaju katolička ki- 
na s normalnim filmovima. Zato se 
uvodi mala kinematografija s uskim 
filmovima, koja je jeftinija, podesnija 
i za sela, a i do dobrih filmova za nju 
se lakše dođe. Dok na pr. film »Lurd- 
ska ukazanja« normalne širine stoji do 
10.000 Din, dotle se taj isti film u ši- 
rini od 9 i pol mm, za Patheove apa- 
rate dobiva za 250 Din. To je najod- 
lučniji momenat. Istina, postoje i tu 
još mnoge poteškoće, koje će se od- 
sada organizovanim radom nastojati 
ukloniti. 

Iza referata dru Andrića održao je 
tajnik ljubljanske Prosvetne Zveze g. 
Vinko Zor podul-ji referat o pitanju 
katoličke kinematografije uopće, i o 
dosadašnjim međunarodnim akcijama 
na tom polju te o radu kod Slovenaca 
u tom smjeru napose. Kinematografija 
postoji tek 36 godina, a danas ima 
preko 50.000 kina u svijetu, koja po- 
sjećuje oko 100 milijuna ljudi na tje- 
dan. Među filmovima posebnu važnost 
ima t. zv. kulturni film, kojemu treba 
posvetiti posebnu pažnju. Velik je 
problem dobar film, za koji treba da 
vodimo borbu osobito mi katolici. 
Treba posebno dobiti utjecaj na za- 
bavni film t. zv. Spielfilm. Provedena 
je međunarodna katolička filmska 
organizacija s kat. filmskim uredom u 
Parizu. I mi treba da osnujemo filmski 
komitet kao podružnicu tog međuna- 
rodnog filmskog ureda. 

Nakon tih referata razvila se zani- 
mljiva debata u kojoj su uz usmene 
izvještaje nazočnih izneseni i pismeni 
izvještaja iz 15 sela, što je na kinema- 
tografskom polju već učinjeno. Iz svi- 
ju tih izvještaja i debata jasno se po- 
kazalo, da je za kinematografiju i u 
katoličkim krugovima kod nas vrlo 
veliko zanimanje te se shvaća njena 
važnost u današnjem kulturnom ži- 
votu. 

Nakon izmjene mišljenja i debate 
stvorene su ove rezolucije, koje su 


iza toga podnesene i jeronimskoj 
skupštini na prihvat: 

1. Smatramo, da je katolički rad i 
na polju kinematografije jednako va- 
žan kao i rad na polju štampe, te že- 
limo živo poraditi na tom, da se i kod 
nas počne ostvarivati preporuka Sv. 
Oca Pape Pija XI., koji je u svojoj 
enciklici o odgoju rekao: »Treba pro- 
micati odgojna prikazivanja osniva- 
jući i uz cijenu velikih žrtava kaza- 
lišta i kina.« 

2. S obzirom na naše prilike poka- 
zuje se zasad najpodesniji tip male 
kinematografije, koji posebno prepo- 
ručamo za naša sela i za katolička 
društva. Čim i gdjegod bude moguće, 
proširit ćemo svoje djelovanje i na 
ostalo kinematografsko polje. 

3. Pozivamo osobito gg. župnike, 
koji rade na prosvjetnom polju, da se 
zainteresiraju i za katoličku kinema- 
tografsku akciju i da osnivaju mala 
župska kina, jer je kinematografija 
postala jedno od najaktuelnijih sred- 
stava prosvjetnoga rada. 

4. Zaključujemo, da jeronimsko ki- 
noodj elj enj e postaj e hrvatska 
centrala za katoličku kine- 
matografsku akciju i za 
projekcije uopće. Ona će od- 
mah provesti organizovanu zajednicu 
rada katoličkih malih kina. Stvorit će 
centralni repertoir dobrih filmova i 
za kinematografiju i za ostale pro- 
jekcije, a nastojat će i oko produk- 
cije izvornih filmova. 

5. Kino-odjeljenje Društva sv. Jero- 
nima iz Zagreba i kino djeljenje Pro- 
svetne Zveze iz Ljubljane osnivaju 
zajednički katolički filmski 
komitet, koji će biti za našu dr- 
žavu filijala međunarodnoga katoli- 
čkoga filmskoga biroa u Parizu. U ko- 
mitet ulaze dr Josip Andrić, dr Josip 
Rožman i Vinko Zor. Taj će komitet 
nastojati doći pomalo do utjecaja na 
domaći kinematografski život propa- 
girajući dobre filmove a suzbijajući 
zle. Nastojat će biti zastupan i u dr- 
žavnoj filmskoj centrali. (I u francu- 
skoj državnoj filmskoj centrali zastu- 
pan je katolički kinematografski ured 
po svom šefu kanoniku J. Reymondu. 

Te je rezolucije prihvatila skupština 
Društva sv. Jeronima, te nema su- 
mnje, da će i u svoj hrvatskoj kato- 
ličkoj javnosti biti s velikim simpati- 
jama primljene. 

JOŠ O FILMU »SV. ELIZABETA« 

U posljednjem smo broju javili, da 
je u Zagrebu koncem veljače izvođen 
u novom, malom Central-kinu film 
»Sv. Elizabeta«, što ga je izradilo nje- 
mačko katoličko filmsko poduzeće 
Leo-film. To je bio jedini religiozni 
film ove sezone u Zagrebu. Film je to 
posve kulturnbga tipa: u njem pre- 
težu prizori, koji prikazuju gradove, 
stare građevine, dvorove (Wartburg 

najbolji i najjeftiniji kino-pro- 
jekcioni aparat. — Potreban je 
svakoj školi, svakom župniku, 
svakom društvu i svakom domu. 

— Na skladištu hiljade raznih 
filmova, koji se posuđuju uz 
najpovoljniju najamninu. — 
Aparat je isto upotrebljiv za 
mjesta, gdje nema električne 
struje sa specijalnim dinamom. 

— Obavijesti kao i katalog 

besplatno kod 

» I Cinofot« Zagreb 

Gvndulićeva ulica 7. 

Telegram »K I A O F OT« 
Telefon 75-63 


i dr.), crkve, pejsaži, umjetnine itd.». 
nad prizorima, koji prikazuju poje- 
dine momente iz života sv. Elizabete. 
Jedni i drugi se p izori izmjenjuju i 
isprepliću, te taj q nlizam sadržaja 
možda ne zadovoljava one, koji su se 
nadali u tom filmu vidjeti dramatizi- 
ran život sv. Elizabete. U tom se ra- 
zlikuje ovaj film od filmova, kao što^ 
su bili »Kralj kraljeva«, »Sv. Franjo« 
i dr. Slike su u filmu krasne. Šteta, 
što je za nj bila načinjena premalena 
reklama, te je posjet filma bio mnogo 
slabiji, nego što tako odličan film to 
zaslužuje. 


Pretplatite se na 

ŠENOINE ROMANE 

što ih izdaje 

KNJIŽNICA DOBRIH ROMANA 


ZA OSVJEZENJE 

tijela i zraka u kući za bolesne 
i živčano slabe osobe, za put i kuću 
TOALETNI OCAT 

Je sastavljen iz aromatičnog ljekovitog 
bilja po našem starom, iskušanom propisu. 
Od osobite je koristi u svakoj kući i na 
putovanju. Osvježuje tijelo, okrijepljuje 
živce bolesnih i slabih, služi za umirenje, 
trljanje, pranje i kupanje, kod nesvjestice, 
glavobolje, prehlade, uzrujanosti, napora 
i umora. Upotrebljava se za mirisanje i 
trljanje ili se pije smiješan sa vodom na 
žličice, jače razrjeđen s vodom služi za 
pranje i oblaganje prema potrebi hladno 
ili ugrijano. Ne kvari se nikada i može 
se uvijek upotrijebiti. Cijena koce 
Din 15*—. — Proizvodi i stavlja u pro- 
met stara g. 1599. osnovana 

KAPTOLSKA LJEKARNA SV. MARIJE 

Ljekarnik VLATKO BARTULIĆ ZAGREB 

Jelačićev trg broj 20. 

Svaki športaš treba da fotografira i to sa KODAK proizvodima 

Prvi automobili. Tridesetih godina 
prošloga vijeka imala je Engleska svoj 
autobusni saobraćaj. To su bili parni 
automobili, koji su mogli voziti preko 
dvadeset osoba. Protiv tih prvih auto- 
mobila bili su i kočijaši, jer su se pla- 
šili konkurencije, i seljaci, jer su se 
bojali, da će pasti cijena njihovirfi ko- 
njima, pa i vlasnici prvih željeznica. 

I doista taj saobraćaj je onemogućen 
na taj način, da je parlamenat donio 
zakon, po kome automobili ne smiju 
voziti brže od 4 kilometra na sat, a 
pedeset metara ispred automobila mo- 
ra ići čovjek sa crvenom zastavom vi- 
čući: »Pazite! Sklonite se!« Tai zakon 
ostao je na snazi punih 60 gooina! 

Znakovi na parobrodima. Po među- 
narodnom običaju brodovi nose 26 
raznih zastavica, od kojih svaka pred- 
stavlja po jedno ,slovo alfaoeta. Poje- 
dinačno izvješena zastava, po dvije, po 
tri i po četiri • — znače T/azličite zna- 
kove (signale), kojih ,ma ukupno 
375.076, a koje tumači posebna knjiga. 
C na pr. znači »da«, D znači »ne«, 
YL moli liječnika, Z r H znači »sretan 
put« itd. 

Suze u medicini Velika je moć suza 
u životu i po^ ' o je njihovo znače- 
nje. No došli ljudi i na misao, da 
ih upotrijebe i u medicinske svrhe. Ta- 
ko je u jednoj njujorškoj bolnici 
pravljen pokus sa suzama te se doka- 
zalo, da one imaju ogromnu dezinfek- 
cionu snagu. U jednu epruvetu, u ko- 
joj se nalazilo preko 50 milijuna ba- 
cila, spuštena je samo jedna suza i za 
kratko vrijeme je cijela skupina bacila 
bila uništena. 

Haldejski grad. Prema brzojavu je- 
dnog člana englesko-američke ekspe- 
dicije, koja vrši iskopavanje u Hal- 
deji, pronađeno je mjesto, gdje se na- 
lazio prvi svjetski velegrad Ur. Taj 
je grad imao nekad preko 6 milijuna 
stanovnika. 

Luđak na plesu. U Varšavi su Ži- 
dovi bili priredili ples. Iznenada u dvo- 
ranu upao je polunag čovjek, naoru- 
žan revolverom i sjekirom, te počeo 
vikati: »Ubit ću Židove!« Istovremeno 
je pucao iz revolvera. U dvorani je 
nastala panika. Luđak je ubio jednu 
djevojku, a drugu ranio. Zatim je po- 
bjegao u svoj stan i zabarikadirao se. 
Policija je luđaka uhapsila, a on je iz- 
javio, da nije mogao da mirno spava 


u svom stanu, koji se nalazio ispod te 
dvorane, u kojoj se plesalo, pa je pro- 
valio, da te nepristojne ljude rastjera. 

Čudnovata biljka. Postoji jedna bilj- 
ka, koja potiče iz- Himalaje (u nauci 
nosi ime »seuromatum gutatum«), a 
koja može da raste bez zemlje i vode. 
Ako sjeme te biljke stavimo na obi- 
čnu dasku prema suncu u travnju ili 
svibnju, iz njega će se' razviti i pro- 
cvasti lijepa biljka bez zemlje i bez 
vode. No ako želimo dobiti sjeme te 
biljke, koje će moći dati novu biljku 
bez doticaja sa zemljom i vodom, mo- 
ramo tu biljku držati neko vrijeme u 
zemlji. Novo sjeme dobije naime za to 
vrijeme iz zemlje toliko hrane, da mo- 
že kasnije hraniti cijelu biljku, koja 
će se iz njega razviti. 

Posljednji kineski car bio je Puli iz 
dinastije Mandžu. Rođen je god. 1906., 
god. 1908. stupio je na prijestolje, ali 
je već god. 1912. revolucija pod vod- 
stvom generala Li Jian Hunga svrg- 
nula dinastiju Mandžu sa prijestolja. 

Kako američki automobili ubijaju. 
Prema američkoj saobraćajnoj stati- 
stici god. 1931. u Sjedinjenim Ameri- 
čkim Državama automobili su ukupno 
pregazili 86.950 lica. Od tih je umrlo 
oko 32.000. U srednjem vijeku ni za 
najveće epidemije nije u jednoj ze- 
mlji umiralo toliko ljudi, koliko auto- 
mobili sada ubijaju u Sjedinjenim dr- 
žavama. 

Najbolji pamuk na svijetu. Sveuči- 
lište u američkoj državi Ilinois dobilo 
je nedavno iz Kaira jednu egpatsku 
mumiju. Profesori su na njoj pronašli 
komadić pamuka, koji je vjerojatno 
dospio u grob zajedno s mumijom, a 
ona je sahranjena otprilike pred 2000 
godina. Naučnici su utvrdili, da je taj 
pamuk mnogo bolji od sviju vrsta pa- 
muka, koje danas postoje. Egipatski 
je pamuk bio elastičniji, čvršći, ali i 
mek i dugotrajan. Nema sumnje, da 
su Egipćani imali poseban postupak 
pri proizvodnji pamuka, jer samo ra- 
cionalnom proizvodnjom mogao se 
postići takav prvoklasan kvalitet. Da- 
nas je nepoznat taj egipatski pamuk. 

Rekorderke u igri biljara. U Engle- 
skoj se vrlo veliki broj žena bavi 
igrom biljara, pa se zbog toga prave 
i natječaji za žensko prvenstvo u bi- 
ljaru. Nedavno su zaključeni natje- 
čaji, pa su u konačnu borbu došle 


Bez njege zarana 

neka si to svatko upamti, 
jer na pitanje sieurno neće 
nitko dan iskreni odgovor, 
a najmanje htjeti sam pri- 
znati da je on sam krivac 
svojoj ćelavosti. Zato tre- 
ba da svatko njeguje za 
mlada svoju kosu, ne- 
ka si barem jedan puta u 
mjesecu opere kosu sa 



lede ispede kose 

Kosoper-Shampom od ko- 
priva, a osim toga neka 
si u tjednu 2-3 puta kosu 
i temelj dobro pokvasi i 
natare sa poznatom Bilje- 
vnom izcrpinom od ko- 
prive, koju proizvađa i u 
promet stavlja bocu za 
Din 20-— stara godine 
1599. osnovana 

Espel Braun i Telma Karpenter, koje 
su prvakinje svijeta u toj igri. 

Vjenčanje indijske princeze. Dosad 
se nije niti jedna indijska princeza 
udala za običnog građanina. Prva je 
prekršila taj običaj princeza Kumari 
Sušila, koja se nedavno iz ljubavi 
vjenčala u Bombaju sa sinom pred- 
sjednika suda. Njezin brat, jedan in- 
dijski princ i multimiljuner, dao je 
sestri miraz od 400.000 funti šterlina 
(oko 100 milijuna dinara!) Kumari se 
udala ii svojoj šesnaestoj godini. 


ICI/Ć^JVS TPO 

KUHINJSKI RECEPTI. 

Juha od sardelica. Kuhaj u dvije li- 
tre vode zelenje, 16 dkg na male ko- 
madiće narezanih sardelica, malo če- 
šnjaka i korice od limuna. Kad dobro 
prokuha, doda se zapržak od 10 dkg 
maslaca i brašna, koliko je potrebno, 
1 dcl kiselog vrhnja i sol, te se ostavi 
da neko vrijeme kuha. Na posljetku 
se sve zajedno pasira, metne u zdje- 
lu. Jede se sa prepečenim žemljama. 

Punjena jaja. Kuhaj 10 jaja, da budu 
tvrda. Kuhana oiupi, prereži po du- 
ljini na polovice, te izvadi žumanjak. 
Pasirane žumanjke miješaj sa že- 
mljom namočenom u mlijeku, dodaj 
sitno kosanog zelenog peršina, sol, 
malo vrhnja i maslaca, te sve dobro 
razmiješaj, te time napuni kuhane bje- 
lanjke. Jaja složi u zdjelu za pečenje, 
prelij ih vrhnjem, pospi mrvicama i 
peci u pečenjari, dok požute. 

Mesnate kobase. Mesnate kobase 
načiniš lako kod kuće u svakoj koli- 
čini. Sitno skoši ili samelji na stroju 
3 kg svinjskog mesa. Dodaj 8 i pol 
do 9 dkg soli 1 dkg tučenog bibera 
(mjesto bibera može se prema ukusu 
metnuti i crvena paprika). Veliku gla- 
vicu češnjaka očisti, zdrobi ili sitno 
skosi, namoči u pol šalice vode, pro- 
miješaj, te vodu ocijedi u meso sa 
kobase. Spravom za punjenje kobasa 
napuni tom smjesom tanka svinjska 
crijeva. Može ih se i osušiti u dimu. 
U dimu ih ostavi dva do. četiri dana, 
ako ih hoćeš odmah trošiti, a 6 do 8 
dana, ako ih ostavljaš za ljeto. Osu- 
šene objesi na zračan i hladan pro- 
stor. Mesnate kobase jedu se sa riba- 
nim hrenom, gorušicom, sa kiselim i 
slatkim kuhanim zeljem i kiselom re- 
pom. 

Torta od naranča. Natari 28 dkg 
šećera na koricu od naranče i zatim 
ga sitno stuci i miješaj sa 12 žuma- 
njaka. Pomiješaj 28 dkg oguljenih, 
ribanih badema, 7 dkg mrvica, sok od 
jedne naranče i snijeg od 8 bjelanjaka. 
Tortu peci na umjerenoj vatri, kad 
ohladi prevuci je ocaklinom od šećera 
i narančinog soka. S. A., 

Z.A DOBRI/ DJECU 


S V. NI HOL A 

Neka siromašica imala tri kćeri 
djevojke i poslala ih u svijet, da 
mogu preživjeti. Prolazeći kraj 
carevih dvora reče jedna: 

»Bože moj, da mi se udati za 
careva pekara!« Bila je naime 
oćutjela miris kruha. Druga go- 
voraše: 

»Da mi se udati za onoga, koji 
caru sprema kavu!« Ćutjela je 
vonj od kave. Progovori i treća 
sestra, koju su držali za budalu: 
»Kad vi tako, a ja bih se naj vo- 
ljela udati za careva sina!« 

Taj razgovor čuo car iz svoga 
dvora, siđe pred djevojke i reče, 
neka kaže svaka, što je rekla. 
One se zacrvenjele, zasramile i 
sakrivale rukama lice. Ali car je 
car, i na koncu morale su go- 
voriti. Car reče prvoj: 

»Kako si zaželjela, neka ti bu- 
de.« I drugoj reče: 

»Kako si zaželjela, neka ti bu- 
de.« Trećoj pak reče: 

»Ako je moj sin voljan, i tebi 
će se ispuniti želja.« 

Car dozove sina, a on kad čuje, 

0 čemu se radi, pristade, da se 
oženi s trećom sestrom. 

Prolazili dani i godine. Umre 
car, a na prijestolje sjede njegov 
sin. U to navale neprijatelji, novi 
car skupi vojsku i krene u rat. 
Njegova je majka uživala, što je 
ostala sama gospodarica u dvoru. 
Odmah je smislila, kako će se 
osvetiti najmlađoj nevjesti. Mla- 
da je carica porodila dvoje lijepe 
djece zlatnih kosa. Jednog dana 
stara ih odnese, stavi u košaru 

1 pusti u more, neka ih valovi no- 
se. Dade još uhvatiti mladu kra- 
ljicu i zazidati u bedem kraj vrata 
želeći, da tu umre od gladi. 

Mjesto djece uze zatim dvoje 
štenadi (psiće) muško i žensko, 
pa razglasi po carevini, da ih je 
rodila careva žena. To je javila i 
svome sinu u ratu, a on odgovori: 
»Šta jesu, da jesu, goji ih, da 
odrastu.« 

No uto se nešto drugo dogodi. 
Noću se vozio sv. Nikola po moru 
i držao neprestano štap u njemu. 
Kad odjednom osjeti, da mu je 
štap o nešto zapeo. Bila je to ne- 
ka košara, pa je izvuče na brod. 


DVOJE DJECE 


NARODNA P R t Č A 
ZABILJEŽIO D. K. STOŠIĆ 


Kad otvori, a unutra dvoje lijepe 
djece, da ih takvih nema na svi- 
jetu. Dobar putnik sv. Nikola, 
kad izađe na kopno, sretne neku 
siromašnu ženu, preda joj djecu 
i reče: 

»Uzmi ovo dvoje djece i doji 
ih, a ja ću ti već sve platiti. Kad 
ti ustreba novaca, dođi ovdje, na- 
ći ćeš mene i dat ću ti ih.« 

Žena ih rado 
primi, a kad su 
poodrasla, ute- 
koše iz kuće i 
hodaše kraj mo- 
ra. Pristupi im 
sv. Nikola i reče: 

»Kuda ćete to, 
djeco?« 

»Nikuda,« od- 
govore. Sveti će 
Nikola: 

»Kako to? Ko 
će vas hraniti, 
ko će vas obla- 
čiti?« Djeca: 

»Ne znamo.« 

Tada sv. Niko- 
la djevojčici da- 
de ručni rad, a 
dječaku luk i 
strelice, pa mu 
reče: 

»Hajde u lov, 
pa hrani sebe i 
sestricu.« 

Tako je i bilo. 

Djeca su se hra- 
nila lovinom, a 
boravili su u ko- 
libici, koju na- 
čine od granja. 

Jednoga dana 
ode car u lov u 
šumu, nađe u njoj dječaka i po- 
zove ga k sebi. Ali mali mu reče: 

»Ne mogu, care, to učiniti, pri- 
je nego zapitam svoga strica.« 
Mali je mislio na sv. Nikolu. Car 
otiđe. Mali nađe sveca, a ovaj mu 
reče: 

»Uzmi ovaj prutić i hajde kroz 
polje. Naći ćeš lijepog konja žute 
dlake, gdje vrše na guvnu. Udari 
triput po guvnu. Kad prestane 
vrći, uhvati ga i zajaši pa s njim 
hajde u lov.« Mali ode, nađe ko- 
nja žute dlake, kitnjaste grive, a 


na njemu zlatne uzde i sedlo svi- 
lom prekrito. Zajaši konja i sta- 
ne zaigravati. Tada ga srete car 
i odmah ga upita: 

»Gdje si pribavio tako lijepog 
konja? Molim te, prodaj mi ga!« 

»Ne mogu,« veli mu mali. »Ne 
mogu ni to, prije nego upitam 
svoga strica, zato ću ti sutra ka- 
zati.« Kad je bilo sutradan, mali 


podučen od sv. Nikole dade caru 
konja. 

Opet drugi dan reče svetac ma- 
lome: »Evo ti šiba, pa hajde u 
goru, gdje ćeš naći bunar. Udari 
šibicom po vodi i kad se ona raz- 
makne, sadi u bunar.« Mali uči- 
ni sve, kako mu je rečeno i nađe 
u bunaru zlatnu kvočku i dva- 
naest pilića. Sve ih povadi i do- 
nese, da ih pokaže caru. Car za- 
želi, da mu se to proda. Mali pri- 
sta i odnese ih u njegove dvo- 
rove. Car ga upita: 



JEDNOGA IH DANA STARA PUSTI U MORE ... 
Nacrtao Macanić 

»Čigov si ti, mali? Imaš li iko- 
ga na svijetu?« Mali će njemu: 
»Imam sestru i strica.« U to se 
javi careva mati i stane vikati: 
»Šta misliš tuđu djecu dovesti 
na dvor. Mrska su mi, ne vodi mi 
ih.« Car nije mario, što ona go- 
vori, nego reče: 

»Hajde mali k sestrici, a sutra 
će po vas i strica doći kočija, da 
vas dovede u moje dvore.« Mali 
se vrati u šumu. K njemu i sestri 
dođe sv. Nikola i poduči ih 
ovako: 

»Sutra će po vas doći kočija i 
slobodno pođite u carski dvor, ja 
ne ću ići. Kad budete blizu dvora, 
car će zaustaviti konje i reći će 
vam: Pljunite ovdje! Ali vi to ne- 
mojte, nego recite: Ne možemo 
ovdje pljucati, jer je ovdje naša 
majka uzidana, a ti si, care, naš 
otac! Još ne zaboravite uzeti sa 
sobom kujicu. U dvoru će vam 
prirediti veliku gozbu. Prije nego 
šta okusite, dajte jesti kujici. 
Ako ona crkne, znat ćete, da je 
hrana otrovna i ne jedite.« 

Djeca sve dobro zapamtiše. 
Sutradan dođe car s pozlaćenom 
kočijom i s velikim veseljem 
ukrca djecu. Kad su bili blizu 
dvora, car će djeci: 

»Stanite, pljunite ovdje!« Dje- 
ca složno odgovore: 

»Ne možemo, ne! Tu je uzi- 
dana naša mati, a ti si, care, naš 
otac.« 

Car dade raskopati zid i nađe 
svoju dragu ženu. Nju je krado- 
rnice hranio neki vjeran sluga 
kruhom i vodom. Roditelji upo- 
znaše svoju djecu, pa se svi iz- 
grliše i izljubiše. Od velike ra- 


dosti otac bi i majka bili u srce 
stavili djecu, da su mogli. U dvo- 
ru prirediše veliku gozbu. Stara 
je svekrva nudila djeci hranu, ali 
je djeca dadu kujici, koja je od- 
mah crkla. 

»Evo, kako si nas htjela umo- 
riti«, viknuše djeca. Car se digne 

srdit, pobaca hranu i sudove. Na- 
> 

Š M 



Utjeha. Marica: »Zašto plačeš, Ivo?« 

Ivo: »Prolilo mi se mlijeko.« 

Marica: »Ne plači zato, još ga je u 
staji puna jedna krava.« 

Moderna djeca. Mala Ivanka malom 
Branku: »Hoćeš li, da se igramo 
svadbe?« 

Branko: »Hoću, ali ti prije moli u 
mamice 10 dinara, jer se ja ne ženim, 
ako ne ćeš dobiti nikakva miraza.« 

Pogreb. »Koga će pokopati?« pita 
prolaznik nekog trgovačkog pomoć- 
nika, kad je mimo prolazio sprovod. 

»Koga? Zar ne vidite? Toga, ko- 
jega eno nose...« 

Previše je učen. Anka: »Mamice, 
zašto se naš stric, kad ide po cesti, 
više puta zaustavi i gleda u zrak?« 

Mamica: »No, zar to ne znaš? Pa 
zato, jer je naš stric zbog prevelike 
učenosti često tako zamišljen, da za- 
boravi na hodanje, pa se tek nakon 
nekoliko časaka opet sjeti, da mora 
ići naprijed.« 

Anka: »A tako? Onda nije dobro, da 
se moramo toliko u školi učiti!« 

Opravdanje. Majka kćerkici: »Dijete 
moje, što to uvijek radiš? Tvoje je 
novo odijelo opet puno mrlja!« 

Kćerkica: »Gospodin učitelj nam je 
rekao, da ni sunce nije bez mrlja.« 

Mali mudrac. »Doista je čudan i 
smiješan taj svijet. Mjesec svijetli po 
noći, a sunce po danu. Bilo bi bolje, 
kad bi sunce svijetlilo po noći, jer je 
po danu i onako dosta svijetlo.« 

Ipak mu je pisao. Neki rastreseni 
gospodin piše: »oospodine, moja tip- 
kačica, budući da je dama, ne može 


redi, da se sluge bace u tamnicu, 
ali sluge rekoše: 

»Nismo mi krivi, svekrva kra- 
ljica je otrov stavila u hranu.« 
Navale na nju i bace je u go- 
ruću peć. 

Poslije toga živio je u sreći i 
miru car i carica sa svojom dje- 
com i na svemu su zahvaljivali 
dobrom starcu — sv. Nikoli. 

£ JE 


napisati o vama, što ja mislim; ja 
kao kavalir ne mogu toga izraziti, a 
vi, jer niste ni jedno ni drugo, vrlo 
lako možete to shvatiti.« 

Slab je. Mali Luka dolazi kući iz 
škole mrk. Majka ga upita: »Što ti 
je?« 

Luka: »Daj mi puno jela, da budem 
debeo, pa da mi učitelj ne kaže, da 
sam slab. Pitao me, a kad sam od- 
govorio, rekao mi je: Slab!« 

Nije rođen. Učitelj: »Kad si t_i ro- 
đen?« 

»Đak: »Ja uopće nisam rođen, jer 
imam maćehu.« 

Logika malog Ivice. Mali je Ivica 
nosio košaru jabuka i dođe do klu- 
pe, na kojoj je sjedila neka gospođa. 

»Volite li vi jabuke?« upitat će 
Ivica. 

»Ne.« 

»Onda, molim vas, pripazite mi na 
ovu košaru, dok donesem druge.« 

Lako je pogoditi. Dječak: »Ubio 
sam četiri muhe, dvije su bile ženske 
i dvije muške.« 

Stric: »Kako ti točno znaš, da su 
bile dvije ženske, a dvije muške.« 

Dječak: »To je lako: one dvije, koje 
su sjedile na ogledalu, bile su sigurno 
ženske, a one na boci vina, bile su 
muške.« 

Iz sudnice. Sudac: »Kako ste, go- 
spodine daleko bili od optuženoga, 
kad je pao prvi hitac?« 

Svjedok: »Deset koraka.« 

Sudac: »A kad je pao drugi hitac?« 

Svjedok: »Sto koraka.« 


DOBRU AN I KLOPAN NA ŠETNJI 



Čika nam se šeta, 
za njim Klopan skače, 
vrti se i igra, 
poteže mu hlače. 


No kad vidi mače 
da na suncu drijema, 
naš se Klopan mali 
na navalu sprema. 


Bježi, maco moja, 
crn ti danak svane! 
Ali uto čika 
na Klopana stane. 


Preplaši se čika! 

I od straha ljuta 
odjednom se nađe 
uprav nasred puta 




Problem bro] 11. 

Z. Marčec, Sarajevo 


Ako žrtvujete 

SAMO 1 DINAR 

mjesečno za svoju dje- 
cu, pribavit ćete im 
neopisivu radost, jer 
će im svakoga mjeseca 
dolaziti najomiljelije 
dječje štivo 

MALA MLADOST 

Pretplata na školsku 
godinu stoji 9 dinara 1 
Narudžbe se šalju na 
adresu : 

MALA MLADOST 

ZAGREB 

Trg Kr. Tomislava 21 


Bijeli matira u dva poteza 
ŠAHOVSKE NAGRADE. 

Koncem prvog četvrtgodišta »Obi- 
telji« uredništvo će nagraditi mar- 
ljive rješavatelje šahovskih problema 
ovako: 

1. Trilogija dra V. Deželića oca o 
kralju Krešimiru (uvezano i s aukto- 
rovim autogramom). 

2. Četiri godišta »Sela i grada«. 

3. Roman »Prvi i jedini« od M. So- 
Ijačića (uvezano i s auktorovim auto- 
gramom). 

Koncem svakog tromjesečja dije- 
lit ćemo nagrade za marljive rješava- 
telje i suradnike šaha. Na koncu go- 
dine podijelit ćemo više nagrada. Jer 
želimo, da se i naše čitačice istaknu u 
našim šahovskim natjecanjima, spre- 
mni smo da njih nagradimo posebnim 
nagradama, samo ako više naših pret- 
platnica bude pristupilo k rješavanju 
šahovskih problema (barem 10 njih!). 
Desno : I. PROLJETNI KOSTIM OD 
CRNOG SATIMA SA KRAVATOM OD 
HERMEL1NA, — 2. PROLJETNA VUNE- 
NA HALJINA SA OBRUBIMA OD 
SATINA OKO VRATA I NA 
RUKAVIMA. 


PRETPLATITE SE NA 

KNJIŽNICU DOBRIH 
ROMANA 

Tijekom godine 1932. izaći će 
ovih šest knjiga : 

1. Šenoa: BRANKA 

2. Šenoa: ZLATAREVO ZLATO 

3. Šenoa: PRIPOVIJESTI 

4. Undset : VILMUND VIDUTAN 

5. Bourget: GRIJEH I KAZNA 

6. Durych: KRASU LJ AK 
Knjige će izaći na finom papiru 

i u ukusnoj opremi . 
Pretplatnici plaćaju 10 Din 
mjesečno (za uvezano 15 Din), 

te dobivaju svaki druzi mjesec po jednu 
knjigu. Čim tko uplati prvi obrok, do- 
biva prvu knjigu. Knjižarska je cijena 
50°j o veća. — Pretplatu prima 

KNJIŽNICA DOBRIH ROMANA 
ZAGREB, Trg Kralja Tomislava 21 


Eto veselja našim društvima, zavodima i školama 1 

D R UŠ T VENA POZORNICA 

pripremila im je Izbor biranih gluma. Već se mogu dobit! ove: 

1. Jagić-Lederer : „Mali Ptičari", dječja igra u 1 činu 

za 4 muška lica (s pjevanj m) ... Din 20’— 

2. Onip-Herceg : „Dođi. idi za mnom i", evanđeoska 

gluma u 2 čina, za 7 muških lica Din 10’— 

* 3. Esteve-Rabadan : „Dvije majke", evanđeoska glu- 
ma u 1 činu, za 7 ženskih lica ....... Din 10’— 

4. Rozmaitowsky : „Ukleti Hotel ", lakrdija u 1 činu, 

za 8 muških ili ženskih lica ......... Din 15’— 

5. Matijević : Dvije dječje igre ......... Din 10’— 

6. Matijević: „Rasipni sin" , dramatizovana evanđeo- 

ska priča u 4 slike, za 12 muških lica ..... Din 10’— 

7. Lamot : „Za zemljom", seljačka gluma u 4 čina, 

za 20 muških lica Din 10'— 

U pripremi se nalazi više igrokaza, šala , deklamacija i t. d., 
koje će Društvena Pozornica za kratko vrijeme objelodaniti. 
Narudžbe se šalju na adresu: 

KNJIŽNICA DRUŠTVENE POZORNICE 

ZAGREB, TRG KRALJA TOMISLAVA BROJ 21 








»»OBITELJ«, Zagreb, Trg Kralja Tomislava 21 


ZAGONETKE 


1. Križaljka 

Sastavio Rudolf Građen, Karlovac 

Vodoravno: 1. Horizont. 5. Poznata kratica. 6. 
Otok u Jadr. moru. 8. Grad u Jugoslaviji. 10. Dio glave. 
12. Muško ime (obr.). 13. Piće. 15. Karta. 17. Isto što i 
15. vod. 19. Slovo u abecedi. 20. Otok u Jadr. moru. 22. 
Nije žena. 24. Ž. ime (dat.). 25. Znameniti fizičar. 27. 
Muško ime. 29. Isto što i 27. vod. 30. Grad u Arabiji. 
32. Muško ime. 

Okomito: 1. Evrop. prijestolnica. 2. Zanimanje. 3. 
Francuski: zlato. 4. Nije kasan. 7. Omorike. 8. Nije jaka. 
9. Nije gladan (okr.). 11. Posuda. 14. Lijek. 16. Životinja. 
18. Rijeka u Jugosl. 21. Opera od Verdi-a. 22. Dva ista 
slova. 23. Pridjev. 25. Riječ u molitvi. 26. Poganski bog. 
28. Žensko ime. 31. Svilen končić (bez i). 


2. Geografski kvadrat 

Sastavio Zlatko Modor, Srij. Mitrovica 



Poluotok u Evropi 
Grad u Africi 
Rijeku u Eropi 
Država u Aziji 


3. Magični kut 

Sastavio Dragutin Maltarić, Sarajevo 

1 — 2 mjesec u godini, 2 — 3 mjesto u Bosni, 3 — 4 pla- 
nina u Srbiji, 4 — 5 grubo (obrnuto), 5 — 6 iskopani otisak 
ribe, 4 — 7 Zamjenica pokazna. 


4. fspunjalka 

Sastavila Nada Kesterčanek, Zagreb 

1. Ljepiva stvar 

2. Zanimanje 

3. Spasitelj svijeta 

4. Rođak 

5. Otok 

6. Slaven 

Nagrađeni odgonetačš III, i IV. tromje- 
sečja 

Nagrade za natječaj odgonetaka „Obitelji" III. i 
IV. tromjesečja 1931. podijeljene su ovako : 

1. Nagradu: stolni sat dobio je Edo Musić, Sušak. 

2. Društvenu igru Boris Bulat, Šibenik. 

3» Umjetničku sliku od V. Kirina Tihomir Cvrlje, 
Šibenik, 

4. Tri knjige Veljko Novak, Zagreb. 

5, Dvije knjige Rudolf Gruden, Karlovac. 

6—10. po jednu knjigu dobili su: R. Šilić, bogoslov, 
Mostar; Zlatko Modor, Srij. Mitrovica; Ivan Šarčević, 
Nuštar; Petar Matenda, Split i Marin Radovčić, Šibenik. 


ZADRUŽNA PUČKA ŠTEDIONICA 


Jesi li još naručio prekrasni roman o 
hrvatskoj učiteljici ? Požuri se, dok za- 

k. z. u ZAGREBU 


liha traje, jer za Šenoinom 

TRO KRALJA TOMISLAVA 21. 


»B U A N K O Mu 


svi posežu. — Naručuje se kod 

prima uloške i daje zajmo- 


Knjižnice Dobrih Romana 

ve uz najpovoljnije uvjete 


Zagreb , Trg Kralja Tomislava br. 21. 


Odgonetke treba poslati na ured- 
ništvo „ Obitelji “ najkasnije do 21. 
ožujka. Svi odgonetači dolaze u obzir 
za nagrade, koje će se ždrijebom 
podijeliti na koncu tromjesečja 





















